Γόρδιος δεσμός η Λιβύη για το Προσφυγικό - Ειδήσεις - νέα - Το Βήμα Online\nΓόρδιος δεσμός η Λιβύη για το Προσφυγικό\nΗ Ευρώπη πιάνεται από τα μαλλιά της στο Προσφυγικό. Οταν κλείνει μια δίοδος παράνομων ροών, ανοίγει μια άλλη. Σήμερα, έναν χρόνο και πλέον μετά τη συμφωνία ΕΕ - Τουρκίας και το κλείσιμο της «βαλκανικής διόδου», οι ροές είναι πολύ αυξημένες στη λεγόμενη «δίοδο της Κεντρικής Μεσογείου», δηλαδή από τη Λιβύη στην Ιταλία όπου σχεδόν 100.000 άτομα έχουν περάσει από την αρχή του χρόνου - και περισσότεροι από 2.300 πνίγηκαν προσπαθώντας - ενώ από το 2014, έχουν φθάσει συνολικά 600.000 πρόσφυγες και μετανάστες από τη Βόρεια Αφρική στην Ιταλία.\n29 Ιουλίου 2017, 09:28 Ενημερώθηκε: 30 Ιουλίου 2017, 05:45\nΗ Ευρώπη πιάνεται από τα μαλλιά της στο Προσφυγικό. Οταν κλείνει μια δίοδος παράνομων ροών, ανοίγει μια άλλη. Σήμερα, έναν χρόνο και πλέον μετά τη συμφωνία ΕΕ – Τουρκίας και το κλείσιμο της «βαλκανικής διόδου», οι ροές είναι πολύ αυξημένες στη λεγόμενη «δίοδο της Κεντρικής Μεσογείου», δηλαδή από τη Λιβύη στην Ιταλία όπου σχεδόν 100.000 άτομα έχουν περάσει από την αρχή του χρόνου – και περισσότεροι από 2.300 πνίγηκαν προσπαθώντας – ενώ από το 2014, έχουν φθάσει συνολικά 600.000 πρόσφυγες και μετανάστες από τη Βόρεια Αφρική στην Ιταλία.\nΟι Ευρωπαίοι θεωρούν ότι το κλειδί βρίσκεται στη Λιβύη και προσπαθούν να συγκρατήσουν τις ροές εκεί, όμως χωρίς αποτέλεσμα.\nΠροχθές η Ιταλία συμφώνησε να βοηθήσει την ακτοφυλακή της Λιβύης να ανακόψει τις ροές, στέλνοντας για τον σκοπό αυτόν πλοία στα χωρικά ύδατα της Λιβύης – η οποία μέχρι τώρα δεν επέτρεπε στους Ευρωπαίους να περιπολούν σε απόσταση μικρότερη των 12 μιλίων από τις ακτές της.\nΕνώ νωρίτερα μέσα στην εβδομάδα έγινε γνωστό ότι ο πρωθυπουργός της αναγνωρισμένης κυβέρνησης της Λιβύης, Φαγέζ αλ Σαράι, είχε ζητήσει τη βοήθεια της Ρώμης, την Παρασκευή η Τρίπολη το αρνήθηκε. Ο ιταλός πρωθυπουργός Πάολο Τζεντιλόνι είπε ότι τα πλοία θα αναπτυχθούν ως το τέλος Αυγούστου μόνο αν είναι σύμφωνες και οι αρχές της Λιβύης. Το θέμα θα συζητηθεί στην ιταλική Βουλή μεθαύριο.\nΤον περασμένο μήνα, η Ιταλία είχε ζητήσει από τα υπόλοιπα κράτη-μέλη της ΕΕ να ανοίξουν τα λιμάνια τους στα πλοία που διασώζονται από τη Λιβύη, όμως δεν υπήρξε καμία ανταπόκριση.\nΠαράλληλα κινήσεις κάνει και ο γάλλος πρόεδρος Εμανουέλ Μακρόν, ο οποίος πέταξε ένα πυροτέχνημα την Πέμπτη το οποίο «μάζεψε» στη συνέχεια. Αιφνιδιάζοντας ακόμη και την Ευρωπαϊκή Επιτροπή, ο Μακρόν δήλωσε ότι θα ανοίξει hotspots στη Λιβύη προκειμένου οι επίδοξοι μετανάστες να μην παίρνουν άδικα το ρίσκο να διασχίσουν τη Μεσόγειο αν δεν πρόκειται να λάβουν άσυλο στην Ευρώπη (σήμερα υπάρχουν εννέα hotspots, τέσσερα στην Ιταλία και πέντε στην Ελλάδα). Αργότερα, σε άλλη δήλωση, είπε ότι δεν πρόκειται για hotspots αλλά για «αποστολές του Γαλλικού Γραφείου Προστασίας Προσφύγων σε αφρικανικό έδαφος, σε χώρες που δεν είναι επικίνδυνες νότια της Λιβύης, όπως το Τσαντ ή ο Νίγηρας».\nΤην Τρίτη, ο Αλ Σαράι, που υποστηρίζεται από τον ΟΗΕ. και ο στρατηγός Χαλίφα Χαφτάρ, που ελέγχει την Ανατολική Λιβύη, πήγαν στο Παρίσι, κατόπιν πρόσκλησης του Μακρόν, και υιοθέτησαν δήλωση (την οποία όμως δεν υπέγραψαν) για κατάπαυση του πυρός και διοργάνωση εκλογών την άνοιξη του 2018. Είναι πολύ αμφίβολο αν θα εφαρμοστεί στην πράξη. Στόχος του Μακρόν είναι βεβαίως ο έλεγχος των προσφυγικών ροών.\nΠρος το παρόν, η λιβυκή ακτοφυλακή «ελέγχει» τα χωρικά ύδατα, χωρίς να φέρνει αποτέλεσμα ενώ συχνά κατηγορείται ότι συνεργάζεται με τους διακινητές για να στέλνει τις υπερφορτωμένες βάρκες στα διεθνή ύδατα και από εκεί να τις μαζεύουν τα πλοία των ΜΚΟ και να τις οδηγούν στην Ιταλία.\nΟι ΜΚΟ, με τη σειρά τους, κατηγορούνται τελευταίως ότι επιχειρούν όλο και πιο κοντά στις ακτές της Λιβύης, διευκολύνοντας το έργο των διακινητών που στέλνουν όλο και πιο υπερφορτωμένες βάρκες με την πεποίθηση ότι θα τις παραλάβουν οι ΜΚΟ.\nΑπό την άλλη πλευρά, οι ανθρωπιστικές οργανώσεις προειδοποιούν ότι δεν γίνεται η Ευρώπη να επιστρέφει τους πρόσφυγες και μετανάστες στη Λιβύη όπου γίνονται βορά σε κυκλώματα δουλεμπορίας, καταναγκαστικής εργασίας και σωματεμπορίας.\nΗ γερμανίδα καγκελάριος Ανγκελα Μέρκελ ανακοίνωσε πρόσφατα στη σύνοδο του G20 στο Αμβούργο το σχέδιό της για την καταπολέμηση της φτώχειας στην Αφρική, προκειμένου να αποτρέψει τις μαζικές μεταναστευτικές ροές. Το σχέδιο αυτό όμως είναι μακροχρόνιο και δεν λύνει το πρόβλημα σήμερα, με την Ιταλία να έχει φθάσει στα όριά της, φιλοξενώντας 200.000 άτομα σε προσφυγικούς καταυλισμούς.\nΟι αφίξεις παραμένουν περισσότερες από τις επιστροφές\nΕνώ η κατάσταση των προσφύγων στην ενδοχώρα ομαλοποιείται, το πρόβλημα παραμένει στα νησιά, όπου οι αφίξεις νέων προσφύγων και μεταναστών παραμένουν περισσότερες από τις επιστροφές στην Τουρκία και οι διαδικασίες ασύλου παραμένουν αργές για διάφορους λόγους. Αν και οι ροές από Τουρκία είναι σε γενικές γραμμές συγκρατημένες (λιγότερες από 100 αφίξεις καθημερινά), την Πέμπτη σημειώθηκε ρεκόρ νέων αφίξεων, με 341 άτομα να έχουν καταφθάσει μέσα σε 24 ώρες, οι περισσότεροι σε Λέσβο και Σάμο.\nΣτα νησιά του Ανατολικού Αιγαίου φιλοξενούνται σήμερα περισσότεροι από 15.300 αιτούντες άσυλο, με τη Λέσβο και τη Χίο να κρατούν τα σκήπτρα (5.000 και 4.500 άτομα αντίστοιχα). Η κατάσταση στα νησιά οφείλεται στην υποστελέχωση των υπηρεσιών ασύλου, στην αδυναμία επίδοσης των αποφάσεων διότι οι δικαιούχοι δεν εμφανίζονται να τις παραλάβουν και στο «πάγωμα» των αποφάσεων ασύλου, κυρίως για Σύρους, εν αναμονή της απόφασης του Συμβουλίου της Επικρατείας (κατόπιν προσφυγής Σύρου) για το αν η Τουρκία αποτελεί ασφαλή τρίτη χώρα για αυτούς.\nΚόπωση και ένταση\n«Στα νησιά εξακολουθεί η υπερσυγκέντρωση μεταναστών και προσφύγων οφειλόμενη στο ότι δεν έχει στελεχωθεί όσο θα έπρεπε η εξέταση αιτήσεων ασύλου σε α’ και β’ βαθμό. Αυτό έχει ως αποτέλεσμα την πολύμηνη παραμονή των αιτούντων στα νησιά με άμεση συνέπεια την κόπωση που οδηγεί σε ένταση και βία, και στην επιβάρυνση της τοπικής κοινωνίας» λέει στο «Βήμα» η Χριστιάνα Καλογήρου, περιφερειάρχης Βορείου Αιγαίου. «Επισημαίνουμε την ανάγκη στελέχωσης των υπηρεσιών ασύλου εδώ και 15 μήνες. Είναι πολύ διαφορετικό το να περιμένει κάποιος για οκτώ, δέκα, δώδεκα μήνες από το να έχουν ολοκληρωθεί οι διαδικασίες σε 25-30 ημέρες. Η στελέχωση δεν μπορεί να γίνει μόνο από την Ελλάδα, πρέπει να συνδράμει και η ΕΕ».\n«Το δύσκολο κλίμα στα νησιά επηρεάζει το οικονομικό γίγνεσθαι, για παράδειγμα την προσέλκυση επενδύσεων. Στον αναπτυξιακό νόμο οι επενδύσεις που κατατέθηκαν για το Βόρειο Αιγαίο ήταν μόλις πέντε. Οι συνθήκες είναι δύσκολες και η αποσυμφόρηση επιτακτική» καταλήγει η κυρία Καλογήρου.\nΕνδεικτική του οικονομικού πλήγματος είναι και η μείωση στην κίνηση των κρουαζιερόπλοιων, η οποία, σύμφωνα με τον Περικλή Αντωνίου, πρόεδρο της Ενωσης Ξενοδόχων Λέσβου, κυμαίνεται σε πολύ χαμηλότερα επίπεδα: «Από 53 προσεγγίσεις με 34.000 επιβάτες το 2014, μειώθηκαν σε 29 με 14.000 επιβάτες και η πρόβλεψη για το 2017 είναι 4 προσεγγίσεις με 1.500 περίπου επιβάτες».\nΣύμφωνα με την ίδια την Υπηρεσία Ασύλου, η Ευρωπαϊκή Επιτροπή είχε υπολογίσει ότι θα χρειάζονταν 400 χειριστές στα νησιά. Η Ευρωπαϊκή Υπηρεσία Υποστήριξης για το Ασυλο (EASO) όμως, ενώ βοήθησε στην κατασκευή χώρων γραφείων στα νησιά και έστειλε διερμηνείς, δεν συνέβαλε σε χειριστές (εκείνους δηλαδή που εξετάζουν τις αιτήσεις ασύλου), με αποτέλεσμα αυτοί να είναι μόνο περίπου 100 στα νησιά.\nΠολύς λόγος γίνεται για τους «εξαφανισμένους» που καταθέτουν αίτηση για άσυλο και δεν εμφανίζονται για να παραλάβουν την απορριπτική απόφαση. Πρόκειται για οικονομικούς μετανάστες που δεν δικαιούνται άσυλο και, όσο εξετάζεται η αίτησή τους, αναζητούν τρόπο μέσω κυκλωμάτων διακινητών για να περάσουν στην ενδοχώρα και από εκεί στην Ευρώπη. «Οι «εξαφανισμένοι» στα νησιά είναι γύρω στους 500» λέει στο «Βήμα» ανώτατη πηγή που ασχολείται με το Προσφυγικό. «Διεθνώς το ποσοστό των «εξαφανισμένων» είναι 20%». Από μεθαύριο Τρίτη αλλάζει η χρηματοδότηση των υπηρεσιών για πρόσφυγες και μετανάστες στο Ανατολικό Αιγαίο: ενώ ως σήμερα χρηματοδοτούνταν μέσω ΜΚΟ από την DG ECHO του κύπριου επιτρόπου Ανθρωπιστικής Βοήθειας Χρήστου Στυλιανίδη, από 1ης Αυγούστου θα χρηματοδοτούνται μέσω της ελληνικής κυβέρνησης από την DG HOME του επιτρόπου Μετανάστευσης Δημήτρη Αβραμόπουλου.\n«Στα νησιά το κράτος αντικαθιστά σιγά-σιγά τις υπηρεσίες που προσέφεραν οι ΜΚΟ. Στη μεταβατική περίοδο θα υπάρξουν ορισμένα κενά, για παράδειγμα σε γιατρούς, τα οποία προσπαθούμε να έχουμε καλύψει ως το φθινόπωρο» δήλωσε ο υπουργός Μεταναστευτικής Πολιτικής Γιάννης Μουζάλας. Μιλώντας για την αποσυμφόρηση των νησιών, πρόσθεσε: «Πρέπει να γίνει πιο αποτελεσματική η διαδικασία ασύλου και προσφυγών, και να μεταφέρουμε στην ενδοχώρα όσους δεν μπορούν να επιστραφούν στην Τουρκία» – π.χ. λόγω ευαλωτότητας.\nΑντίθετα, στην ενδοχώρα, η DG ECHO σε συνεργασία με την Υπατη Αρμοστεία του ΟΗΕ για τους Πρόσφυγες θα χρηματοδοτεί το πρόγραμμα στέγασης των προσφύγων σε διαμερίσματα (σε συνεργασία με τους δήμους Αθήνας, Θεσσαλονίκης, Λιβαδειάς, τέσσερις δήμους στην Κρήτη και σύντομα τους δήμους Τρικάλων, Λάρισας, Καρδίτσας και άλλους). Το σχέδιο είναι να συνεχιστεί η σταδιακή μετάβαση από τους καταυλισμούς σε διαμερίσματα και να αναλάβουν οι δήμοι τη λειτουργία του προγράμματος αυτού, ονόματι ESTIA, ενώ το κράτος να έχει την εποπτεία. Ο κ. Στυλιανίδης ανακοίνωσε ότι θα δοθούν 93 εκατ. ευρώ για τη στέγαση προσφύγων σε διαμερίσματα και 57 εκατ. ευρώ για προπληρωμένες κάρτες που καλύπτουν τα έξοδα σίτισης, ένδυσης και μετακίνησης των προσφύγων.\nΑνθρώπινες ιστορίες στον προσφυγικό καταυλισμό στον Κακούμα\n«Βοηθήστε με να βρω το παιδί μου. Ισως είναι νεκρός ή τον έχουν απαγάγει»\nΟ προσφυγικός καταυλισμός στον Κακούμα της βορειοδυτικής Κένυας, που φιλοξενεί περίπου 200.000 άτομα από 20 και πλέον χώρες της Αφρικής, αποτελεί έναν από τους κύριους «πόλους έλξης» διακινητών που θέλουν να στείλουν παράνομα τους πρόσφυγες στη Λιβύη και από εκεί στην Ευρώπη.\nΟι φιλοξενούμενοι του Κακούμα δεν έχουν διεξόδους: δεν τους επιτρέπεται να ταξιδεύουν στην υπόλοιπη Κένυα (ο καταυλισμός βρίσκεται στη μέση του πουθενά) και το μόνο που μπορούν να κάνουν είναι να περιμένουν μήπως επιλεγούν για να επανεγκατασταθούν νόμιμα στις ΗΠΑ ή στην Ευρώπη – μόνο που οι τυχεροί είναι ένα απειροελάχιστο ποσοστό και αυτοί έχουν αναγκαστεί να περιμένουν χρόνια στον καταυλισμό, ζώντας χάρη στη βοήθεια από την ECHO της Ευρωπαϊκής Επιτροπής και άλλες ανθρωπιστικές οργανώσεις, προτού λάβουν το πράσινο φως για να φύγουν.\nΓι’ αυτό οι διακινητές κάνουν χρυσές δουλειές, ιδιαίτερα ανάμεσα στους νέους που έχουν γεννηθεί στον καταυλισμό, δεν γνωρίζουν τίποτε πέρα αυτόν και ονειρεύονται να ζήσουν στην Ευρώπη.\n«Εφθασα στον Κακούμα το 1997» λέει στο «Βήμα» ο 52χρονος Μοχάμεντ Αντάν Αλί, που έφυγε από τη Σομαλία το 1991 και περιπλανήθηκε σε άλλους προσφυγικούς καταυλισμούς στην Κένυα προτού μεταφερθεί στον Κακούμα. Τον συναντήσαμε πριν από μερικούς μήνες στον Κακούμα, αλλά ο χρόνος εκεί κυλάει πολύ αργά και επί χρόνια δεν αλλάζει τίποτε.\n«Εκανα αίτηση για επανεγκατάσταση στις ΗΠΑ πριν από εννέα χρόνια» λέει. Και ακόμη περιμένει.\n«Ο γιος μου, Μουμπάρακ Μοχάμεντ Αντάν, 26 χρονών σήμερα, ήταν πολύ απογοητευμένος όταν τελείωσε το σχολείο το 2014 στον Κακούμα (σ.σ.: η εκπαίδευση παρέχεται από ανθρωπιστικές οργανώσεις).\nΕβλεπε άλλους να φεύγουν για τις ΗΠΑ ενώ η δική μας επανεγκατάσταση συνέχιζε να εκκρεμεί. Του πρότεινα να πάει παράνομα στο Ναϊρόμπι για να χαλαρώσει για έναν μήνα.\nΥστερα από 28 ημέρες μού τηλεφώνησε: «Είμαι στο Νότιο Σουδάν». «Γιατί;». «Θα περάσω στην Ευρώπη» απάντησε και μου ζήτησε χρήματα. Δανείστηκα 200 δολάρια από έναν φίλο, του τα έστειλα και τον παρακάλεσα να γυρίσει πίσω.\nΔύο μήνες αργότερα ξανατηλεφώνησε: «Είμαι στα σύνορα του Σουδάν με τη Λιβύη» είπε και ζήτησε πάλι λεφτά. Του είπα ότι δεν έχω. Αυτό έγινε τον Νοέμβριο του 2014. Εκτοτε δεν έχω νέα του. Προσπάθησα να τον αναζητήσω στο Σουδάν, όπου δεν γνωρίζω κανέναν, απευθύνθηκα στον Διεθνή Ερυθρό Σταυρό. Ισως είναι νεκρός ή τον έχουν απαγάγει. Πιστεύω ότι είναι νεκρός». Σειρά πήρε ο μικρότερος γιος του Μοχάμεντ, ο Νατζίμπ Μοχάμεντ Αντάν, 22 χρονών σήμερα, που επίσης τελείωσε το σχολείο στον Κακούμα.\n«Μερικοί από τους φίλους του κατάφεραν να περάσουν παράνομα στην Αγγλία, στη Γερμανία, στη Σουηδία. Τώρα θέλει να φύγει και αυτός. Μου ζήτησε να τον βοηθήσω να πάει στο Ναϊρόμπι αλλά δεν τον άφησα. Οι διακινητές τούς πηγαίνουν στο Σουδάν ή στη Λιβύη, εκεί τους φυλακίζουν και τους αναγκάζουν να ζητήσουν χρήματα από την οικογένειά τους. Οι οικογένειες γνωρίζουν ότι ο δικός τους άνθρωπος βρίσκεται σε κίνδυνο και κάνουν το παν για να στείλουν όποιο ποσό μπορούν.\nΟ Νατζίμπ ζει στον Κακούμα και δεν κάνει τίποτα όλη μέρα. Η γυναίκα μου φοβάται ότι θα φύγει παράνομα και δεν τον αφήνει ούτε να βγει έξω στον καταυλισμό με τους φίλους του. Δεν τον αφήνει ούτε να πάρει κινητό τηλέφωνο μήπως το χρησιμοποιήσει για να κανονίσει να φύγει προς Ευρώπη» καταλήγει ο Μοχάμεντ.\nΤην περίοδο 2010-2016, συνολικά 24.000 πρόσφυγες επανεγκαταστάθηκαν νόμιμα από την Κένυα στις ΗΠΑ, στην Ευρώπη και στον Καναδά. Μόνο οι Σομαλοί στην Κένυα αριθμούν 1 εκατομμύριο, χώρια οι υπόλοιπες εθνικότητες προσφύγων.


To Toyota RAV4 Plug-in Hybrid έχει 306 ίππους και 60+ χιλιόμετρα ηλεκτρικής κίνησης | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/To Toyota RAV4 Plug-in Hybrid έχει 306 ίππους και 60+ χιλιόμετρα ηλεκτρικής κίνησης\nTo Toyota RAV4 Plug-in Hybrid έχει 306 ίππους και 60+ χιλιόμετρα ηλεκτρικής κίνησης\nΗ νέα έκδοση του RAV4 που μπαίνει και στην πρίζα προσφέρει καλύτερες επιδόσεις και πολύ χαμηλότερες εκπομπές ρύπων από την απλή Hybrid έκδοση.\nTo RAV4 της Toyota αποκτά μια νέα PHEV έκδοση (η πρώτη ήταν με το Prius) η οποία από το ερχόμενο καλοκαίρι θα πλαισιώσει την συμβατική δίλιτρη και την υβριδική των 2,5 λίτρων. Ουσιαστικά η PHEV έκδοση που παρουσιάστηκε στο Λος Άντζελες (το κόκκινο RAV4 Plug-in Hybrid στις παρακάτω φωτογραφίες είναι αμερικανικών προδιαγραφών) διατηρεί το ίδιο μοτέρ αλλά ισχυρότερη ηλεκτρική διάταξη.\nΣυγκεκριμένα, ο τετρακύλινδρος βενζίνης Hybrid Dynamic Force έχει βελτιωθεί σε ισχύ και αποδίδει 178 ίππους και 228 Nm ροπής. Ισχυρότεροι είναι και οι ηλεκτροκινητήρες (μπροστά και πίσω, η Toyota δεν λέει κάτι για την ισχύ τους, μήτε κάτι για την μπαταρία) ώστε η συνδυαστική ισχύς να διαμορφώνεται στους 306 ίππους.\nΜια ισχύς που είναι αρκετή ώστε να ωθεί το RAV4 PHEV από στάση και στα 100 χλμ./ώρα σε μόλις 6,2 δευτερόλεπτα. Από την άλλη, η μεγαλύτερη μπαταρία (εκτιμώ περίπου στις 10-12 kWh) προσφέρει καθαρή ηλεκτρική κίνηση για περίπου έως 60 χιλιόμετρα. Κάπως έτσι διαμορφώνεται και η πολύ χαμηλή εκπομπή CO2 στα 30 γρ./χλμ.\nΗ Toyota αναφέρει πως η απόσταση που μπορεί το RAV4 PHEV να καλύψει με μηδενικούς ρύπους είναι η μεγαλύτερη από τα ανταγωνιστικά SUV που έχουν δυνατότητα έως 50 χλμ. Φυσικά η τιμή πώλησης θα είναι ανάλογα αυξημένη από το απλό υβριδικό RAV4 με μία πρώτη εκτίμηση περίπου στις 50.000 ευρώ.\nTOYOTA Toyota RAV4 Toyota RAV4 Plug-in Hybrid υβριδικό Toyota RAV4


Η Γενιά των 700 ευρώ: 2011: χρονιά επανίδρυσης της Ελληνικής Δημοκρατίας.\nvalo January 1, 2011 at 1:48 AM\nΤο οτι εγιναν καποιες θετικες αλλαγες ,εγιναν.\nΠερισσοτερες απο ποτε.\nΟπως και να εχει αυτη η κυβερνηση εχει κανει τις\nπερισσοτερες αλλαγες απο καθε αλλη.\nΟμως τα μετρα ειναι ημιμετρα.\nΜονη λυση ειναι η δραστικη μειωση\nτων ΔΥ και των μισθων τους.\nΔεν γινεται η κοινωνια που ταιζει τους ΔΥ να αμοιβεται λιγοτερο απ αυτους.\nΑπλα μαθηματικα ,απλη λογικη.\nΩς ποτε θα διατηρειται η μονιμοτητα στο δημοσιο;\nΓιατι δεν απολυεται κανεις ΔΥ;\nΓιατι δεν γινονται δραστικες περικοπες των μισθων στο δημοσιο;\nΣυνεχεια ακουω την καραμελα της φοροδιαφυγης.\nΦορους υπερ ποιων;\nΥπερ των ΔΥ;\nTo κυριο προβλημα της οικονομιας\nειναι το δημοσιο.\nΑν δεν το αγγιξει κανεις οσες\nθυσιες και να γινουν ,οσοι φοροι\nκαι να μπουν λυση δεν θα ερθει.\nΠεθαινοντας η ιδιωτικη οικονομια\nσπροχνωντας στη μεταναστευση\nτους μη ΔΥ Ελληνες δεν εχεις\nΕαν εξαφανιστει η ιδιωτικη οικονομια οι ΔΥ απλα δεν θα μπορουν πια να ταιστουν.\nΚαι οι ξενοι δε νομιζω να εχουν ορεξη να συνεχιζουν να ταιζουν\nμε ειδικα δανεια τον Ελληνα ΔΥ.\nΗ Ελληνικη Δημοκρατια του δημοσιουπαλληλισμου και της λαμογιας πρεπει πρωτα να παιθανει\nγια να γεννηθει μιαν αλλη\nΘανασης Ξ. January 1, 2011 at 11:53 PM\nΕάν δημοκρατία είναι να κάνεις τα εντελώς αντίθετα απ' ότι έλεγες προ των εκλογών ή να δίνεις το δικαίωμα στον Υπουργό Οικονομικών να υπογράφει όρους χωρίς να τους έχει φέρει πρώτα στη Βουλή για έγκριση ή να φέρνεις πολυνομοσχέδια με την διαδικασία του επείγοντος ή να λες πως 'όλοι μαζί τα φάγαμε' και να μην εκπαραθυρώνεσαι ή να διαρρέεις μισθολογικές καταστάσεις για να σπάσεις απεργειακές κινητοποιήσεις ή να καταργείς το φορολογικό απόρρητο, εάν όλα αυτά (κι άλλα κάμποσα) τα θεωρήσουμε δημοκρατία, είμαστε άξιοι της τύχης μας παιδιά...\nΚαλή χρονιά ωστόσο...\nMesout Tavaz January 2, 2011 at 5:12 PM\nκαλή χρονιά και χρόνια πολλά σε σας και στο μπλογκ της Γενιάς.\nΑν η Ελλάδα συνεχίσει στο δρόμο των μεταρρυθμιστικών πολιτικών με την ίδια ταχύτητα και την ίδια αποφασιστικότητα που επέδειξε ως σήμερα μέσω ορισμένων κυβερνητικών στελεχών, επαγγελματιών και με τη μεγάλη πνοή βοήθειας, τεχνικής, οργανωτικής και οικονομικής, από το ΔΝΤ και τον Μηχανισμό Στήριξης της ΕΕ, το 2020, μια δεκαετία από φέτος, θα γιορτάσουμε όλοι μαζί τη δυναμική είσοδο μας σε μια νέα, εκσυγχρονισμένη και με προοπτικές για τους νέους Ελλάδα. Η γενιά μας θα θυσιάσει το ένα τρίτο της ζωής της για αυτή τη θαρραλέα μετάβαση. Οι καρποί της θυσίας της όμως θα είναι μεγάλοι, για την ίδια, και κυρίως για τα παιδιά της.\nΕλπίζοντας ότι το πολιτικό σύστημα θα συνεχίσει με τις αλλαγές, θα προχωρήσει στην αυτοκάθαρση του, εμείς τα υπόλοιπα μέλη της κοινωνίας αποκτούμε σιγά σιγά συνείδηση - πολιτών, καταλανωτών, συνεργασίας, εργασίας και νέου ήθους.\nparmenides January 2, 2011 at 5:45 PM\nΟι αλλαγές όμως πρέπει να έχουν περισσότερο βάθος και να μην είναι σαν την "απελευθέρωση" του επαγγέλματος των φαρμακοποιών που ετοιμάζει ο Λοβέρδος.Αυτό το νομικό κατασκεύασμα δεν είναι το "ισοδύναμο" των απαιτήσεων του μνημονίου,\nγια την ισότιμη και ελεύθερη πρόσβαση σε όλους στο επάγγελμα, αλλά ανατολίτικη φάμπρικα εξαπάτησης των Φράγκων.\nAnonymous January 2, 2011 at 10:01 PM\nΟ πραγματικός πόνος αλλά και ο επίπλαστος οδυρμός θα αφθονήσουν φέτος.\nΟι G700 πρέπει να εντείνουν τις πιέσεις προς την απρόθυμη κυβέρνηση να αθετήσει όλο το προεκλογικό κατασκεύασμα και να αφήσει τις πραγματικές δημιουργικές δυνάμεις της γενιάς μας να ξεμπουκώσουν το λιπαρό μεταπολιτευτικό μοντέλο οικονομικής κατάπνιξης.\nΔύναμη κι ελπίδα σε όλους μας!\nSGT January 3, 2011 at 12:10 AM\nΚαμμιά επανίδρυση δεν βλέπω\nΑντίθετα βλέπουμε μιά απρόθυμη κυβέρνηση ΧΩΡΙΣ ΑΝΑΠΤΥΞΙΑΚΗ ΣΤΡΑΤΗΓΙΚΗ να εκτελεί τυφλα τις εντολές της τρόικας με μόνη φροντίδα να μην χάσει ψήφους από την δεξαμενή που παραδοσιακά αντλεί (ΔΕΚΟ/ΔΥ)\nΤο δε λυπηρότερο είναι ότι ούτε στην κατέυθυνση της διαφάνειας γίνεται τίποτα\nΟ Ακης που χάθηκε ?\nΟ Τσουκάτος ? Ο Μαντελης ?\nΤο Βατοπέδι σύντομα μπαίνει στο αρχείο με βούλευμα (επικοινωνιακό ήταν έτσι κι αλλιώς)\nΕτσι λοιπόν καταλήγουμε σε ένα νέο έτος που θα ζοριστούν οι μη-εχοντες, διότι οι έχοντες αναγκη δεν έχουν\nΜου κάνει μεγάλη εντύπωση γιατί η νέα γενιά δεν βάζει στην πρώτη γραμμή σαν σύνθημα και απαίτηση την υποχρεωτική καθιέρωση των 4 ημερών εργασίας σε ιδιωτικό και δημόσιο τομέα.\nΜε αντίστοιχη μείωση των αποδοχών (20%), δεν γίνεται αλλιώς αυτή την στιγμή.\nΓιατί δεν είναι προφανές ότι μόνο έτσι μπορεί η νέα γενιά να μπει σήμερα στην παραγωγική διαδικασία ?\nΗ Ελλάδα ΔΕΝ διαθέτει ούτε σήμερα, ούτε θα διαθέτει για αρκετά χρόνια ακόμα την παραγωγική βάση στήριξης πληρους απασχόλησης με 5θήμερη εργασία.\nΟι εργαζόμενοι που θα στραβομουτσουνιάσουν να σκεφτούν τα παιδιά τους και να αποδείξουν έμπρακτα την αλληλεγκύη των γενεών.\nΚαλύτερα να μοιράζεται η πίτα ίσα από το να έχουμε αποκλεισμούς και περιθώριο.\nΚαλύτερα φτώχεια με αξιοπρέπεια και δουλιά παρά ζούγκλα με βολεμένους και περιθώριο.\nlibertarian January 3, 2011 at 7:45 AM\nΠολύ ενδιαφέρουσα η πρότασή σου.Ως προς την καθολικότητα της εφαρμαγής, όμως, έχω κάποιες επιφυλάξεις.\nΑλλά καλά είναι να πειραματιστούμε με τα πάντα αντί να παλεύουμε για να υπερασπιζόμαστε τα κεκτημένα των άλλων.\nΔεν πρέπει,στο όνομα,μιας κακώς νοούμενης,κοινωνικής αλληλεγγύης,να αφήνουμε πολλες κοινωνικές ομάδες να συνεχίζουν το πάρτι.\nlibertarian January 3, 2011 at 7:57 AM\nΑς αφήσουμε τη Δικαιοσύνη να ασχοληθεί με το Τσουκάτο ,το Δούκα ,το Τσιτουρίδη και μια πλειάδα απο δώ και απο εκεί.Και ας επικεντρωθούμε στα συγκεκριμένα μέτρα,νόμους,αποφάσεις,που πέρνονται αυτή την εποχή για τις προστατευόμενες επαγγελματικά, με προνόμια, διάφορες ομάδες.\nAς μην πετάμε τη μπάλλα στην εξέδρα.\nparmenides January 3, 2011 at 11:29 AM\n"Η Κίνα, η δεύτερη σε μέγεθος οικονομία στον κόσμο και διαθέτουσα τα μεγαλύτερα συναλλαγματικά αποθέματα, δήλωσε έτοιμη να βοηθήσει τις περισσότερο εκτεθειμένες στην κρίση δημοσιονομικού χρέους ευρωπαϊκές οικονομίες, μετά την παροχή οικονομικής υποστήριξης στην Ελλάδα και, στη συνέχεια, στην Ιρλανδία.Στο τέλος Δεκεμβρίου, εκφράζοντας τη «μεγάλη ανησυχία» της για την ικανότητα των Ευρωπαίων να αντιμετωπίσουν την κρίση χρέους, η Κίνα ανακοίνωσε ότι είναι έτοιμη «να επενδύσει» τα συναλλαγματικά της αποθέματα στην Ευρωπαϊκή Ένωση.Δεσμεύθηκε για την αγορά κρατικών ομολόγων της Ελλάδας και της Πορτογαλίας, χωρίς να διευκρινίσει το μέγεθος αυτών των επενδύσεων.Τα συναλλαγματικά αποθέματα της Κίνας ανέρχονταν στο τέλος Σεπτεμβρίου σε 2.648 δισεκατομμύρια δολάρια.Ο Λι Κετσιάνγκ θεωρείται ο πιθανότερος διάδοχος του κινέζου πρωθυπουργού Γουέν Τζιαμπάο. Στο πλαίσιο της ευρωπαϊκής του περιοδείας , θα επισκεφθεί, μετά την Ισπανία, τη Βρετανία και τη Γερμανία".\nvaggelas January 3, 2011 at 1:16 PM\nΈνα πολύ ενδιαφέρον άρθρο του Βασίλη Βιλιάρδου:\nΠΑΓΙΔΕΣ, ΔΙΛΗΜΜΑΤΑ ΚΑΙ ΕΛΠΙΔΕΣ: Οι παγκόσμιοι κίνδυνοι από την επιστροφή του προστατευτισμού, τα αδιέξοδα του μηχανισμού στήριξης, η πλάνη των ευρωομολόγων, η διαγραφή χρεών από τις τράπεζες, ο Ελληνικός δρόμος και οι λύσεις μίας ενωμένης Ευρώπης\nΒασίλειος Περαντζάκης January 3, 2011 at 5:13 PM\n"Το 2010 ήταν αναμφίβολα η χρονιά διάσωσης της Ελλάδας από την πτώχευση"...\nΈχω αμφιβολίες ότι έχει οποιαδήποτε επαφή με την πραγματικότητα ο αρθρογράφος.\nΤο 2010 ήταν η χρονιά που έφερε την κρίση στην Ελλάδα η ανικανότητα και η φαυλότητα της "κυβέρνησης" του αρχιψεύτη Παπανδρέου.\n"Το 2010 ήταν όμως και μια χρονιά αφύπνισης των υγιών αντανακλαστικών της Ελληνικής κοινωνίας"....\nΥγιή αντανακλαστικά είναι η στοχοποίηση ομάδων ανθρώπων; Ο φόνος του αγέννητου παιδιού;\nΜε λύπη μου διαπιστώνω ότι έχετε καταντήσει φερέφωνα των κυβερνώντων. Περισσότερο συμφωνούσα μαζί σας όταν ήσασταν απέναντι στην κυβέρνηση Καραμανλή. Τώρα έχετε καταντήσει φοβισμένα ανθρωπάκια που ακολουθείτε το καρότο που σας πετάνε.\nΗ γενιά των 700 ευρώ πέθανε. Ζήτω η γενιά των κακόμοιρων των 400 ευρώ σε ημιαπασχόληση!!!\nNormad January 3, 2011 at 5:22 PM\n"Απο τη πόλη έρχομαι και στη κορφή κανέλα"\n"βγάζω το καπέλο μου να μη βραχεί η ομπρέλα".\nΠοιά παιδιά,έμβρυα σκοτώνουν αυτοί εδώ μέσα.\nNormad January 3, 2011 at 5:26 PM\n"Περισσότερο συμφωνούσα μαζί σας όταν ήσασταν απέναντι στην κυβέρνηση Καραμανλή"\nΗταν τότε που εσύ προτιμούσες να είσαι απο πίσω απο την κυβέρνηση.Γλέντια που κάνατε ρε μπαγάσες!\nAdmin January 3, 2011 at 5:44 PM\nΤόση αισιοδοξία εμπνέει το άρθρο και τα σχόλια ορισμένων εδώ μέσα που ο GP2 άρχισε ήδη να το γλεντάει από την Πρωτοχρονιά:\nΌλα πάνε καλά, μέχρι και στο Δημαρχείο Αθήνας άρχισε το "σκούπισμα", ξεκινώντας από τους Η/Υ με τα αρχεία των προμηθειών.\nΜιλάμε για επανίδρυση (2011) της επανίδρυσης (2010).\nAdmin January 3, 2011 at 5:54 PM\nΜόλις τελειώσετε με τα καπνογόνα και τους πανηγυρισμούς, ας εξηγήσει κάποιος:\n- γιατί η ανεργία εξακολουθεί να ανεβαίνει,\n- γιατί 1 στις 10 επιχειρήσεις εξακολουθούν να μην πληρώνουν ούτε φόρους, ούτε ασφαλιστικές εισφορές, ενίοτε ούτε τους εργαζόμενους,\n- γιατί συνεχίζονται οι εξεταστικές στη Βουλή για παραγραφέντα αδικήματα που ούτε καν δείχνουν ενόχους,\n- γιατί δεν έχει ασχοληθεί κανείς που πηγαίνουν τα χρήματα του δανεισμού,\n- με το χρέος και με τι έλλειμμα θα βγούμε(;) από την επιτήρηση το 2013\n- γιατί αυξάνονται τα τιμολόγια στη ΔΕΗ, και μάλιστα με ασύμμετρο τρόπο, ενώ είναι η μοναδική ΔΕΚΟ με καθαρά κέρδη\n- γιατί, αφού υποτίθεται πως πάμε καλά, τα spreads είναι πιο πάνω από ότι όταν μπήκαμε στο μνημόνιο\n- τι θα πάει να κουβεντιάσει ο GP2 στην Τουρκία, αν το μόνο ζήτημα είναι η υφαλοκρηπίδα, την οποία δεν συζητούν προς το παρόν οι Τούρκοι,\n- τι ακριβώς σχεδιάζεται ως "ανάπτυξη" εντός του 2011,\n- γιατί το κράτος δεν αποπληρώνει τις οφειλές του προς ασφαλιστικά ταμεία, νοσοκομεία (προμήθειες) και επιστροφή φόρων & ΦΠΑ, αφού "λεφτά υπάρχουν,\n- αν αληθεύει ότι το Σεπτέμβριο του 2012 θα υπάρξει νέα αύξηση του ΦΠΑ, με σχεδόν όλα τα προϊόντα στο ανώτερο ποσοστό\n...κτλ κτλ κτλ...\nAdmin January 3, 2011 at 6:02 PM\n"...Οι G700 πρέπει να εντείνουν τις πιέσεις προς την απρόθυμη κυβέρνηση να αθετήσει όλο το προεκλογικό κατασκεύασμα...\nΑυτό τώρα τι είναι; Ορθογραφικό λάθος ή παρότρυνση προς πολιτική εξαπάτηση; Λέτε μπράβο στους απατεώνες και στους ψεύτες που εξαπάτησαν τους ψηφοφόρους τους;\nΈχετε υπόψη σας ότι οι εθνικές εκλογές αναδεικνύουν κυβερνήσεις και όχι σταρ σε τηλεπαιχνίδια; Μπας και εγκρίνετε το "αυτοί ξέρουν καλύτερα από το λαό", με οτιδήποτε κι αν συμβαίνει αυτό;\nNormad January 3, 2011 at 6:22 PM\nΣκληρά και αναπάντητα τα γιατί που θέτεις Jaga.\nΑυτοί εδώ μέσα πήραν κακό δρόμο.Οδηγησέ τους μεγάλε Οδηγητή στον Ορθό δρόμο που μόνο εσύ ξέρεις.\nNormad January 3, 2011 at 6:27 PM\nΑντί να ακολουθήσουν το δρόμο που τους οδηγεί,στη γή της επαγγελίας, το Λαφαζανιστάν,όπως εσύ τους προτείνεις,αμαρτάνουν συνεχώς γράφοντας φιλελεύθερες φιοριτούρες.\nSGT January 3, 2011 at 6:55 PM\nεννοεις την ανεξάρτητη ελληνική δικαιοσύνη ? Αυτη που έχει ήδη επιληφθεί και εχει ήδη τιμωρήσει τους λαμόγιους ?\nΟσο δεν γίνεται κατανοητό ότι το πρόβλημα ξεκινάει από τη Βουλή τόσο λύση δεν θα προκύπτει\nΤόσο η παραγραφή θα συνεχίζεται (αλήθεια γιατί δεν αλλάζει ο νόμος περί ευθύνης υπουργών?), η σπατάλη (Βουλή TV),το κακό παράδειγμα (οι βουλευτές πληρώνονται γιά συμμετοχή σε επιτροπές ενώ αυτή είναι η δουλειά τους)και η αδιαφάνεια (που είναι τα πόθεν έσχες και ο έλεγχός τους?)\nΗ ΔΕΗ εχει κέρδη ακριβώς λόγω των συνεχών αυξήσεων των τιμολογίων\nΚαλή χρονιά και ελπίζω φέτος να μας τιμήσεις επιτέλους με κάποια άποψη εκτός από εξυπνακίστικα σχόλια\nAdmin January 3, 2011 at 6:55 PM\nΩρίμασε επιτέλους. Κατάλαβέ το ότι έχεις γίνει αφόρητα βαρετός με τα "καλαμπούρια" σου.\nAdmin January 3, 2011 at 6:56 PM\nΜιχάλης Π. January 3, 2011 at 9:01 PM\nTEDxSanAntonio : Lawrence Lessig - Citizens The Need and the Requirements\nNormad January 4, 2011 at 6:07 PM\nΜου πήρε μια μέρα να διαβάσω αυτό το πόνημα που μας πρότεινες.Τελικά δεν άξιζε το κόπο.Λέει με εκατομμύρια λέξεις αυτό που η σχολή των μπαταχτσήδων αριστερών και δεξιών λέει με μια φράση: "Η Ελλάδα για να σωθεί πρέπει να πτωχεύσει".\nΑυτό,συγχώρα με, αλλά μόνο ένας απόφοιτος της Lafazanis'busness School μπορεί να το καταλάβει.\nAdmin January 5, 2011 at 1:27 PM\nΗ επανίδρυση ξεκίνησε:\n"Προληπτικά υπεγράφη η πρώτη επιχειρησιακή σύμβαση":\n"Η πρώτη επιχειρησιακή σύμβαση υπογράφηκε στη Δράμα":\nΣτην αιτιολογική έκθεση η εταιρία δηλώνει ξεκάθαρα ότι δεν τίθεται θέμα κλεισίματος της εταιρίας λόγω εξόδων, αφού "...είχε κέρδη 2 εκατομμύρια ευρώ το 2009 ενώ προβλέπεται να κλείσει τη χρήση 2010 πάλι με κερδοφορία.\nΗ κίνηση αυτή είναι καθαρά στρατηγική επιλογή σε επίπεδο ανταγωνισμού, κατά συνέπεια θα συμπαρασύρει και τις υπόλοιπες γαλακτοβιομηχανίες στον κλάδο.\nΠολλοί θα σπεύσουν (και εδώ μέσα) να τονίσουν ότι οι υπάλληλοι συμφώνησαν στο 9%. Προφανώς όσοι το λένε αυτό δεν έχουν δουλέψει ποτέ ως υπάλληλοι και δεν δουλεύουν για βιοποριστικούς λόγους.\nΑλλά θα πρέπει να μας εξηγήσουν πως ΠΑΛΙ έκαναν "λάθος" στη κυβέρνηση και δεν κατάλαβαν αυτό που κάθε λογικός άνθρωπος, από την πρώτη στιγμή, κατάλαβε. Ότι δηλαδή η "αιτιολογική έκθεση" που προβλέπει ο νόμος Κατσέλη είναι τόσο χρήσιμη και καθοριστική όσο ο Καζαμίας του 2011.\nrat700 January 5, 2011 at 2:07 PM\nxathikan sxolia deite to mia min exete kanena texniko problima\n"της ελεύθερης οικονομίας και όχι του κρατισμού ή του κορπορατισμού"\nΕνδεχομένως ο κορπορατισμός να μην έχει πρόβλημα per se και έχει γραφεί για το πολιτικο-οικονομικό εκκρεμές που πηγαίνει από τον κορπορατισμό σε φιλελεύθερο-πλουραλισμό και ανάποδα.\nΠρόβλημα ενδεχομένως να είχε το πώς εφαρμόσθηκε ο κορπορατισμός στην Ελλάδα, οπότε θα πρέπει να υπάρξει προσοχή να μην γίνει αντιστοίχως λανθασμένη εφαρμογή του φιλελεύθερου πλουραλιστικού μοντέλου.\nlibertarian January 5, 2011 at 5:11 PM\n"θα πρέπει να υπάρξει προσοχή να μην γίνει αντιστοίχως λανθασμένη εφαρμογή του φιλελεύθερου πλουραλιστικού μοντέλου"\nΕχεις δίκιο.Ο κρατισμός ελλοχεύει παντού.Μπορεί να διαβρώσει κάθε απόπειρα εφαρμογής στη πράξη ενος ανοιχτού, φιλελεύθερου, δημοκρατικού και συμμετοχικού μοντέλου.\nΧαρακτηριστικό παράδειγμα οι κραυγές του jaga διότι μια επιχείρηση,η "ΝΕΟΓΑΛ" Δράμας, κατάφερε να ξεφύγει απο τις δαγκάνες του πελατειακού συνδικαλισμού και να αποφασίσουν διοίκηση και εργαζόμενοι το μέλλον τους χωρίς τη μεσολάβηση ενος κάποιου κ.Στρατούλη απο την Αθήνα.\nNormad January 5, 2011 at 5:40 PM\n"Yπεγράφη η πρώτη επιχειρησιακή σύμβαση"\nΦοβερό,ανήκουστο,πως μας συνέβη αυτό το κακό;\nNormad January 5, 2011 at 6:31 PM\n"η "αιτιολογική έκθεση" που προβλέπει ο νόμος Κατσέλη είναι τόσο χρήσιμη και καθοριστική όσο ο Καζαμίας του 2011"\nΚανονικά η αιτιολογική έκθεση πρέπει να συντάσσεται απο το Λαφαζάνη και να τυπώνεται από την "Τυποεκδοτική".Για όσους δεν γνωρίζετε τί εστί "Τυποεκδοτική" σας γνωστοποιώ ότι είναι η εταιρεία που,πρώτη και με τον πιό σκαιό τρόπο,έδιωξε τους "περισσευούμενους" υπαλλήλους της απο το "σπίτι του λαού".\nAdmin January 5, 2011 at 8:49 PM\nΒάλτε κάνα χεράκι στο υπουργείο, πείτε καμιά παπαριά και εκεί να εκδώσουν δελτίο τύπου για τη ΝΕΟΓΑΛ, γιατί της Κατσέλη μάλλον της έχει κοπεί η λαλιά, η όρεξη και τα πόδια (ΠΟΛΥ ΜΟΥΓΚΑ λέμε).\nΣυντρόφια αλλάξτε εγχειρίδιο προπαγάνδας γιατί οι απαντήσεις σας μυρίζουν ναφθαλίνη. Τουλάχιστον οι νεο-φιλελεύθεροι της προκοπής απαντούν με επιχειρήματα, όχι με καλαμπούρια επιπέδου Δημοτικού.\nΆμα θέλετε βέβαια να σας παίρνουν στα σοβαρά και όχι Παγκαλοειδή.\nSGT January 5, 2011 at 10:40 PM\nτης Κατσέλη της κόπηκε ο βήχας όταν της πέταξε ο Ντερούζ αντίγραφο του μνημονίου και της είπε να το σκίσει αν δεν συμφωνεί\nΠρέπει κι εσύ να καταλάβεις ότι δεν έχει σημασία τι φύκια πουλάνε εγχωρίως οι κυβερνώντες, αλλά το τι πραγματικά πρέπει να γίνει.\nΚάποιοι ζουν ακόμα σε άλλες εποχές - το 2010 δεν μπορούμε να πορευόμαστε όπως το 1960.\nΔυστυχώς αυτά που πρέπει να γίνουν δεν γίνονται. Αντί να προσπαθούμε να επιβάλλουμε περιορισμούς στον ιδιωτικό τομέα πρέπει να καταργήσουμε τους περιορισμούς του δημοσίου.\nΑυτή θα είναι η πραγματική αναπτυξιακή προοπτική- χωρίς μονιμότητες, με διαρκή αξιολόγηση, χωρίς κληρονομικές άδειες (ΦΔΧ,ταξί, φαρμακείων κτλ).\nΗ Ελλάδα της γάγγραινας πρέπει να τελειώνει\nAdmin January 6, 2011 at 12:49 AM\nΤο κατά πόσο "αναγκαίες" είναι οι αλλαγές που γίνονται τώρα και πόσο "αναπτυξιακή" είναι η παρούσα πολιτική, αυτό θα φανεί από το 2013 και μετά, όταν θα έχουν τελειώσει οι δικαιολογίες περί μνημονίου. Αυτά που πρέπει όντως να γίνουν, δεν έχουν καμία σχέση με τον τυφλοσούρτη του μνημονίου, ούτε εδώ, ούτε σε καμία χώρα όπου έχει εφαρμοστεί κατά γράμμα.\nΤο ζήτημα είναι ότι ανατρέπεται μια ΟΛΟΚΛΗΡΗ κοινωνία, με τον χειρότερο τρόπο, χωρίς κανένα σχέδιο, χωρίς στόχευση αλλά αντίθετα με "οριζόντιες" πολιτικές. Δυστυχώς ετούτοι εδώ, αντί να διορθώσουν τα κακώς κείμενα, έχουν πάρει το σημειωματάριο και κάνουν ότι τους λένε οι "ειδικοί", μπας και τους βάλουν "καλό βαθμό".\nΤο κακό είναι ότι ΟΛΟΙ αυτοί που αυτή τη στιγμή καθορίζουν την τύχη της χώρας για τα επόμενα 20-30 χρόνια, το βλέπουν σαν απλή υπόθεση. Ο Παπακωνσταντίνου το είχε πει άλλωστε: "...Αν αποτύχω, απλά θα φύγω, θα πάω να κάνω κάτι άλλο..."\nvaggelas January 6, 2011 at 12:18 PM\n"Αυτό,συγχώρα με, αλλά μόνο ένας απόφοιτος της Lafazanis'busness School μπορεί να το καταλάβει."\nΑπεναντίας, έχω την εντύπωση ότι αν το διάβαζε ακόμα κι ο αρχαίος Αθηναίος φιλόσοφος/πολιτικός Σόλων θα έβρισκε πολλές μα πολλές ομοιότητες με την Σεισάχθεια μεταρρύθμισή του, την απαρχή της Αθηναικής ηγεμονίας/δημοκρατίας.\nΔεν νομίζω να τον κατατάσεις και αυτόν στην σχολή Lafazanis School...\nparmenides January 6, 2011 at 4:54 PM\nΔεν μπορούμε να κάνουμε σεισάχθεια γιατί το χρέος μας είναι εξωτερικό.Η μόνη χώρα, την σήμερον ημέραν, που μπορεί να το κάνει είναι η Ιαπωνία,της οποίας το τεράστιο χρέος είναι όλο εσωτερικό.\nΕαν και το δικό μας ήταν εσωτερικό θα ήταν εύκολες πολλες λύσεις.\nΤο πρόβλημα της χώρας μας, σαυτη τη φάση, δεν είναι το χρέος αλλά οι διαρθρωτικές αλλαγές.Εαν αυτές γίνουν γρήγορα και σωστά, τότε, και αμέσως μετά την ολοκλήρωσή τους, για οποιαδήποτε διάρθρωση του χρέους, θα μιλάμε απο ισχυρότερη θέση.\nΒαθειές και γρήγορες δομικές αλλαγές είναι αυτό που πρέπει να κάνουμε ΤΩΡΑ αν θέλουμε να επιτελέσουμε το πατριωτικό μας καθήκον.\nAdmin January 6, 2011 at 7:44 PM\n"Τα χρέη των κοινοβουλευτικών κομμάτων (Ιούλιος 2010)" (από άρθρο στο tvxs.gr):\nΠΑΣΟΚ: 96.800.000 ευρώ στην Αγροτική τράπεζα (λήξη σύμβασης το 2013), 10.000.000 ευρώ στην Marfin bank (λήξη σύμβασης το 2015) και 5.000.000 ευρώ στην Τράπεζα Πειραιώς (λήξη σύμβασης το 2015). Σύνολο: 111.800.000 ευρώ\nΝΔ: 105.000.000 ευρώ στην Αγροτική τράπεζα (λήξη σύμβασης το 2013) και 15.000.000 ευρώ στην Τράπεζα Πειραιώς (λήξη σύμβασης το 2015). Σύνολο: 120.000.000\nΚ.Κ.Ε: 4.402.054 ευρώ στην Εθνική Τράπεζα (λήξη σύμβασης το 2010).\nΣΥ.ΡΙΖ.Α: 6.000.000 ευρώ στην Εθνική τράπεζα (λήξη σύμβασης το 2014).\nΛΑ.Ο.Σ: Δεν χρωστάει.\nΟΙΚΟΛ.ΠΡΑΣΙΝΟΙ: 800.000 ευρώ (λήξη σύμβασης το 2010).\nΕιδικά για τα δύο κόμματα "εξουσίας" που κυβερνούν εναλλάξ και εκλέγουν σταθερά γύρω στους 150 βουλευτές, προκύπτει όχι σε κάθε "κεφάλι" στο κοινοβούλιο αντιστοιχούν περίπου 75 χιλιάρικα, δηλαδή σχεδόν το διπλάσιο από το αντίστοιχο ποσό εθνικού χρέους για κάθε Έλληνα πολίτη.\nΓια τα υπόλοιπα κόμματα, αξίζει να σημειωθεί το μηδέν χρεωστικό του ΛΑΟΣ (όχι απαραίτητα καλό, μάλλον κακό δείγμα για το μέσο οικονομικό επίπεδο των στελεχών του), τα χρέη των ΚΚΕ και ΣΥΡΙΖΑ με εξίσου σημαντικό χρέος "ανά κεφάλι" στο κοινοβούλιο, και φυσικά οι εξαιρετικοί ΟΙΚΟΛΟΓΟΙ που πρόλαβαν κιόλας να χρεωθούν 800 χιλιάρικα για να εκλέξουν έναν και μόνο ευρωβουλευτή.\nΝα σημειωθεί φυσικά ότι ΟΛΑ τα παραπάνω, τελικά, τα "μεταφέρουν" στο σύνολό τους και πάλι στους φορολογούμενους πολίτες, αφού τα κόμματα δεν έχουν έσοδα από δραστηριότητες παρά μόνο από "δωρεές" (αφορολόγητες) και κρατική επιχορήγηση (επίσης). Σαν να λέμε κομματική ΜΚΟ με υποχρεωτική συμμετοχή από όλους μας.\nΑυτοί ακριβώς καλούνται να "επανιδρύσουν" τη χώρα. Να τους χαιρόμαστε.\nAdmin January 6, 2011 at 8:10 PM\nΣήμερα τα spreads ανέβηκαν σε ιστορικό high (971), πιο ψηλά και από το περασμένο Μάιο. Αν δανειζόμασταν από τις "αγορές", θα παίρναμε χρήμα με επιτόκιο πάνω από 13% (επίπεδο πιστωτικής κάρτας).\nΜήπως είναι καλύτερα να ετοιμάζουμε μια εθνική κάρτα VISA ή Mastercard, με προσημείωση τον Παρθενώνα, μπας και μας χρειαστεί σε 1-2 χρόνια;\nΤο Μνημόνιο 1.0 απέτυχε και πέθανε. Να μας ζήσει το Μνημόνιο 2.0 που ε-ε-έρχεται.\nparmenides January 7, 2011 at 8:11 AM\nΕτσι και αλλοιώς μνημόνια υπήρχαν και πρίν το "Μνημόνιο".Οι ευρωπαικές συνθήκες,οι κανονισμοί, τα σύμφωνα σταθερότητος κλπ, όλα λειτουργούσαν οιονεί μνημονιακά.Απλώς τα γράφαμε στα παλαιότερα των υποδημάτων μας και εμείς και οι άλλοι Ευρωπαίοι.\nΤώρα αν πράγματι πιστεύουμε σε μια σφιχτή Ευρωπαική πολιτική Ενωση και μια κοινή Ευρωπαική οικονομική πολιτική πρέπει να είμαστε έτοιμοι να παραχωρήσουμε αρκετή εθνική κυριαρχία σε Ευρωπαικούς θεσμούς στους οποίους φυσικά θα συμμετέχουμε ισότιμα.Το παράδοξο είναι ότι οι πιό φωνακλάδες απο εμάς, που με τη πρώτη δυσκολία φωνάζουμε "πού είναι η ευρώπη;" ,είμαστε ταυτόχρονα και οι πιό αντιμνημονιακοί και αντιευρωπαίοι.Χαρακτηριστική περίπτωση κλαψομούνηδων.\nvaggelas January 7, 2011 at 12:43 PM\nΤο παράδοξο είναι μάλλον το παρακάτω:\nΤο 1993 το έλλειμμα της Ελλάδας ως ποσοστό του ΑΕΠ της ήταν στο 13,5%, το χρέος της στο 110% του ΑΕΠ και ο πληθωρισμός στο 16%. Τη χρονιά εκείνη η χώρα δέχτηκε μία δυνατή νομισματική επίθεση από τα κεφάλαια που λίγο πριν είχαν γονατίσει ολόκληρη την Ευρώπη. Και όμως, η Τράπεζα της Ελλάδας αντιμετώπισε την επίθεση με αριστοτεχνικό τρόπο αποκαθιστώντας την εμπιστοσύνη των αγορών στη χώρα και στο νόμισμα της χώρας. Στο 2009 διαδραματίστηκε το ίδιο έργο σε επανάληψη.\nΜόνο που τώρα η Τράπεζα της Ελλάδας δεν είχε πια το νομισματικό έλεγχο στα χέρια της καθώς στις αρχές της δεκαετίας τον είχαμε παραχωρήσει ως χώρα στα χέρια της Ευρωπαϊκής Κεντρικής Τράπεζας. Ο θεσμικός ρόλος των Κεντρικών Τραπεζών είναι να υπερασπίζονται τα νομίσματα των κρατών τους και αυτό ακριβώς έπρεπε να κάνει η ΕΚΤ στηρίζοντας την Ελλάδα και αδιαφορώντας για τις προθέσεις και τα πολιτικά παιχνίδια της Γερμανίας, της Γαλλίας ή οποιουδήποτε άλλου.\nΗ ΕΚΤ υποτίθεται ότι είναι ανεξάρτητη και ως τέτοια έπρεπε να έχει δράσει από την πρώτη στιγμή στηρίζοντας το ευρώ, κόντρα σε οποιαδήποτε αντίθετη άποψη. Αλλά αυτό το οποίο αποδεικνύεται είναι ότι η ΕΚΤ δεν είναι τίποτε περισσότερο από την Budensbank σε μεταμφίεση. Και η Ελλάδα βίωσε το πρωτοφανές, να μη μπορεί να προστατέψει το νόμισμα της ούτε στον ελάχιστο βαθμό εξαιτίας της άνανδρης συμπεριφοράς αυτών στους οποίους εμπιστεύτηκε κυριαρχικά της δικαιώματα.\nparmenides January 7, 2011 at 1:36 PM\nΞαναγυρίζουμε στο ίδιο δίλημμα που θέλουμε να αποφεύγουμε.Γνωρίζαμε και γνωρίζουμε ότι τη νομισματική πολιτική τη παραχωρήσαμε στους Γαλλογερμανούς έναντι πολιτικών, πρωτίστως, και οικονομικών, δευτερευόντως, ανταλλαγμάτων.Δεν θα είχαμε ούτε πολιτική σταθερότητα ούτε κάν Δημοκρατία αν δεν ήμασταν στην ΕΕ.Η Ιστορία μας αυτό μάς διδάσκει.Πτωχεύσεις επί πτωχεύσεων και πραξικοπήματα επι πραξικοπημάτων.Φτώχεια και το μέγα έλεος.Η ΕΕ μας έσωσε και μας σώζει και μας προσθέτει μεγάλη υπεραξία ως Ευρωπαική χώρα.Η μιζέρια δεν μας πρέπει.\nAdmin January 7, 2011 at 6:42 PM\n"...πρέπει να είμαστε έτοιμοι να παραχωρήσουμε αρκετή εθνική κυριαρχία σε Ευρωπαικούς θεσμούς..."\nΠροφανώς μιλάς για τον εαυτό σου, ίσως και για λογαριασμό μερικών "νεοσοσιαλιστών" από το θίασο που μας κυβερνά. Οι υπόλοιποι προτιμούμε να έχουμε ΠΛΗΡΗ εθνική κυριαρχία, αδιαπραγμάτευτα σύνορα και 100% εκλογή και λογοδοσία της κυβέρνησης σε εμάς, όχι σε κυβερνήσεις άλλων χωρών. Εκτός και αν αποκτήσουμε και εμείς ανάλογο δικαίωμα παρέμβασης στην πολιτική σκηνή και τη διακυβέρνηση άλλων χωρών στην ΕΕ (όχι πως το θέλουμε βέβαια).\nΣε αυτό δεν υπάρχει προσωπική άποψη. Είναι όλα ξεκάθαρα στο Σύνταγμα. Συνθήκες όπως της Λισσαβόνας οφείλουν να το σέβονται αυτό. Σε όποιον δεν αρέσει, διαλέγει άλλη χώρα για να ζήσει.\n"...Δεν θα είχαμε ούτε πολιτική σταθερότητα ούτε κάν Δημοκρατία αν δεν ήμασταν στην ΕΕ.Η Ιστορία μας αυτό μάς διδάσκει..."\nΑν θεωρείς την υπερ-ενισχυμένη αναλογική με μπόνους το 1/6 των εδρών στο πρώτο κόμμα, τα ψηφοδέλτια με λίστα και την αδυσώπητη "κομματική πειθαρχία", ως υπόδειγμα Δημοκρατίας, τότε προφανώς έχεις πάρα πολύ μικρές προσδοκίες ως πολίτης αυτής της χώρας.\nΗ Ιστορία, όπως λες, μας διδάσκει και κάτι ακόμα: κανείς αυτόκλητος εθνοσωτήρας δεν μένει στην καρέκλα του για πολύ όταν στρέφεται ξεκάθαρα έναντι του κόσμου. Ο Jeffry ίσως κάνει καριέρα στο εξωτερικό, αλλά από εδώ τελείωσε. Ήδη μετράει ανάποδα, αυτός και αρκετοί ακόμα. Ούτε συγκυβέρνηση με Σαμαρά τον Απρίλιο δεν τον σώζει από τους "συντρόφους" του που είναι έτοιμοι να τον κατασπαράξουν.\nΗ Ευρώπη θα γίνει "Ένωση" (ομοσπονδία κρατών) όταν επιτέλους εμφανιστούν πολιτικοί με άντερα, που να το θέλουν, και που θα βάλουν τους τραπεζίτες στη θέση τους. Πολιτική ένωση με εσωτερικό οικονομικό εμφύλιο πόλεμο δεν επιβιώνει ποτέ (ΚΑΙ αυτό το διδάσκει η Ιστορία).\nAdmin January 7, 2011 at 7:07 PM\nΓια το ρόλο της δικής μας ΤτΕ και το ρόλο της στην "εκτέλεση" στης Ελλάδας στις διεθνείς αγορές, που μας οδήγησε με ασφάλεια στο μνημόνιο:\nΑυτό που δεν λέει με μεγάλη λεπτομέρεια (για ευνόητους λόγους), αλλά το έχει πει ο κ. Τόμπρας πολλές φορές δημοσίως, είναι ότι η ΤτΕ επέτρεψε στους ξένους οίκους να έχουν την υπερδιπλάσια περίοδο "χάριτος" στη διαπραγμάτευση ομολόγων. Το αποτέλεσμα ήταν, ακριβώς σε αυτή την κρίσιμη περίοδο της ολομέτωπης επίθεσης των "αγορών", οι διεθνείς αυτοί οίκοι να μπορέσουν ουσιαστικά να χειραγωγήσουν την αγορά ομολόγων και κατά συνέπεια των CDS.\nΜε λίγα λόγια, η ΤτΕ έδωσε μεγαλύτερη προτεραιότητα στην εξυπηρέτηση των "πελατών", με κάθε κόστος, παρά τη στήριξη της οικονομίας της χώρας. Δεν είναι ξεκάθαρο αν αυτό ήταν από δόλο ή από λάθος απόφαση (γι' αυτό προφανώς δεν κατηγορούν στη μήνυσή τους ευθέως την ΤτΕ), αλλά το αποτέλεσμα είναι ότι απέτυχε παταγωδώς.\nΠαρόλα αυτά, ο Προβόπουλος, ως διοικητής της ΤτΕ συνεχίζει να είναι στο "στενό κύκλο" του οικονομικού επιτελείου της κυβέρνησης.\nNormad January 7, 2011 at 7:33 PM\n"...Οι υπόλοιποι προτιμούμε..."\nΟι υπόλοιποι,τα υπολείμματα δηλαδή,στα οποία σωστά κατέταξες τον εαυτό σου,προτιμάτε να κάνετε ότι σας λέει ο Φαήλος και ο Λαφαζάνης.\nNormad January 7, 2011 at 7:52 PM\nΦωτιά και τσεκούρι στους νεοσοσιαλιστές!\nΖήτω οι εθνικοσοσιαλιστές!\nπου τραγουδούσαν και οι ναζιστές,τα πρότυπα των εθνικοσοσιαλιστών.\nSGT January 7, 2011 at 11:06 PM\nΝομίζω ότι ο jaga έθεσε ένα ερώτημα το οποίο σηκώνει πολλή συζήτηση-\nσε ποιό βαθμό είναι διατεθειμένοι οι Ελληνες να εκχωρήσουν δικαιώματα άσκησης διοίκησης εγχωρίως σε ΜΗ εκλεγμένους ?\nΣε τι βαθμό (αν...)επηρεάζεται η δημοκρατία μας ?\nΤο μνημόνιο δεν είναι απλά άλλη μία σύμβαση όπως προσπαθεί να το εμφανίσει (γιά προφανείς λόγους) ο Παρμενίδης.\nΕίναι σύμβαση με τους lenders of last resort (και κανονικά θα έπρεπε να ψηφιστεί από 180+ βουλευτές και όχι 150+)\nΠαρόμοιες πρόνοιες συζητιούνται και γιά τα ευρω-ομόλογα (για να μη νομίζει κανείς ότι θα τη σκαπουλάρουμε χάρη σε άλλους) όπου τα ποσά αυτά θα αντιστοιχούν σε έσοδα συγκεκριμένων πόρων ή απομείωση συγκεκριμένων δαπανών\nΠροσωπικά δεν θα έβλεπα καθόλου θετικά ούτε το ένα αλλά ούτε και το άλλο\nAdmin January 8, 2011 at 11:56 AM\nΑποδεικνύεις καθημερινά ότι είσαι η ευτυχία των ολιγαρχών, το όνειρο των τοκογλύφων και ο καλύτερος πελάτης των καναλαρχών.\nΑδυνατείς να γράψεις μια πρόταση με ουσία, έστω και με διαφορετική άποψη, και προτιμάς να σκούζεις σαν το παιδάκι που πετά χαρτάκια στο συμμαθητή του για να χασκογελάσει.\nΑν ήξερες τι σημαίνει εθνικοσοσιαλισμός, τότε θα είχες βγει από τα ρούχα σου με αυτά που κάνει ο καραγκιόζης ο Παπουτσής στον Έβρο. Μέχρι και το "παράρτημα" (Mega) έχει αρχίσει και τον κράζει, αλλά εσύ μάλλον έχεις πέσει με τα μούτρα στα πίτουρα.\nΚαι εις ανώτερα, άντε να να σε δούμε και με Α+ στον έλεγχο.\nAdmin January 8, 2011 at 11:59 AM\nΤο θέμα της ψήφισης με 150 αντί για 180 βουλευτές είναι πολύ σοβαρό. Το έχουν αναφέρει από την πρώτη στιγμή, αλλά έχει γίνει μούγκα στα κανάλια.\nΣε ότι αφορά τα υπόλοιπα, προφανώς και το ευρο-ομόλογο δεν λύνει κανένα πρόβλημα, αλλά είναι η μόνη επιτρεπτή λύση "τύπου FED", μπας και φρενάρουν κάποιες χώρες από τον νομισματικό κατήφορο (αδυναμία υποτίμησης). Πάντως, φαίνεται πως θα είναι "μνημονιακού" χαρακτήρα, δηλαδή με ξεκάθαρη επέμβαση της ΕΚΤ στα εσωτερικά οικονομικά της κάθε χώρας.


Top 10 Αξιοθέατα στο Κιότο - Travel Fox\nTop 10 Αξιοθέατα στο Κιότο\nPosted on 5 Ιουλίου, 2018 28 Ιουλίου, 2019\nΑν βρεθείς στην Ιαπωνία τότε πρέπει να βάλεις σίγουρα το Κιότο στη λίστα με τα μέρη που θα επισκεφτείς. Το Κιότο είναι η πρώην πρωτεύουσα της Ιαπωνίας με υπέροχους ναούς, καταπληκτική φύση και γραφικά δρομάκια. Οι ρυθμοί στο Κιότο είναι πιο χαλαροί σε σύγκριση με το Τόκιο ενώ αυτό που υπερισχύει είναι η παράδοση.\nΕγώ έμεινα 4 μέρες στο Κιότο οι οποίες είναι υπεραρκετές για να δεις τα βασικά αξιοθέατα με άνεση και να κάνεις βόλτες και ψώνια στο κέντρο της πόλης.\nΠαρακάτω μπορείς να δεις μια λίστα με τα top αξιοθέατα και τα πράγματα που πρέπει να κάνεις στο ταξίδι σου στο Κιότο. Έχουμε και λέμε:\nΑνάβαση στο Fushimi Inari Shrine\nΤο Fushimi Inari Shrine είναι ένα Shinto μνημείο κτισμένο στο βουνό Inari και είναι αφιερωμένο στη θεά Inari, προστάτιδα του ρυζιού και της γεωργίας γενικότερα. Το εντυπωσιακό σε αυτό το μνημείο είναι ότι αποτελείται από χιλιάδες πορτοκαλοκόκκινες πύλες torii, οι οποίες είναι δωρεές επιχειρήσεων και ιδιωτών. Πάνω σε κάθε torii αναγράφεται ο δωρητής και η ημερομηνία της δωρεάς.\nΗ ανάβαση μέχρι τη κορυφή του βουνού είναι 2-3 ώρες περίπου και καθόλη τη διαδρομή περπατάς κάτω απο τις torii. Καθώς ανεβαίνεις προς τη κορυφή συναντάς πολλά μικρά shrines (Σίντο ναοί) και αγάλματα αλεπούδων μιας και οι kitsune (αλεπούδες στα ιαπωνικά) είναι οι αγγελιοφόροι της θεάς Inari. Τώρα καταλαβαίνεις γιατί είναι πρώτο στη λίστα μου…\nΦρόντισε να έχεις μαζί σου νερό και να φοράς άνετα ρούχα και παπούτσια. Προτίμησε το απογευματάκι για την επίσκεψή σου ώστε να έχει πέσει λίγο ο ήλιος και να έχει δροσιά.\nextra tip: καθώς ανεβαίνεις τα πλήθη του κόσμου μειώνονται και θα μπορέσεις να βγάλεις καλύτερες φωτογραφίες.\nΝα δεις την ανατολή στον ναό Kiyomizudera\nΟ ναός Kiyomizudera βρίσκεται στη περιοχή Higashiyama και αποτελεί μνημείο παγκόσμιας κληρονομιάς της Unesco. Αξίζει να τον επισκεφτείς νωρίς το πρωί για να τον δεις με την ησυχία σου και να πετύχεις την ανατολή του ήλιου. Ανέβα πάνω στη ξύλινη εξέδρα για να απολαύσεις το Κιότο απο ψηλά.\nΣτη συνέχεια πήγαινε στη πέτρα της αγάπης. Στη πραγματικότητα ειναι δυο πέτρες σε μικρή απόσταση μεταξύ τους (περίπου 20μ) και αν καταφέρεις να φτάσεις απο την μια στην άλλη με κλειστά μάτια τότε η ευχή σου για πραγματική αγάπη θα πραγματοποιηθεί.\nΣτο τέλος, πέρασε απο το συντριβάνι με το ιερό νερό . Το νερό χωρίζεται σε τρεις βρυσούλες και καθε μια προσφέρει μακροζωία, επιτυχία σε σχολικές εξετάσεις και τύχη στον έρωτα αντίστοιχα.\nΒόλτα στα γραφικά δρομάκια της Sannenzaka και Ninnenzaka\nΌπως θα κατηφορίζεις απο το ναό Kiyomizudera, θα συναντήσεις τα πλακόστρωτα δρομάκια της Sannenzaka και της Ninnenzaka. Κατά μήκος των δρόμων θα βρεις παραδοσιακά μαγαζιά, μικρά καφέ και εστιατόρια στεγασμένα σε παραδοσιακά κτίρια ιαπωνικού τύπου με το κλασικό καφέ χρώμα. Είναι ένα απο τα πιο όμορφα σημεία για να δεις το παλαιό Κιότο.\nΠρωινή βόλτα στο Bamboo Grove Forest της Arashiyama\nΣτη περιοχή της Arashiyama βρίσκεται ένα εκπληκτικό δάσος από μπαμπού δέντρα, το λεγόμενο Arashiyama Bamboo Grove. Επισκέψου το νωρίς το πρωί, ιδανικά την ώρα που ανοίγει, για να μπορέσεις να το περπατήσεις με την ησυχία σου.\nΠολύ κοντά στο δάσος είναι η Okochi Sanso Villa η οποία ανήκε σε ένα δημοφιλή Ιάπωνα ηθοποιό. Το κόστος είναι λίγο τσιμπημένο (1000 γιεν) αλλά έχει πολύ ωραίους κήπους και στο τέλος μπορείς να απολαύσεις ενα φλυτζάνι matcha τσάι και ένα κομμάτι κέικ.\nΟ Kinkaku-ji είναι ένας εντυπωσιακός βουδιστικός ναός που συνδυάζει τρεις διαφορετικές αρχιτεκτονικές σε κάθε όροφό του: shinden, samurai και zen. Οι δύο πάνω όροφοι μάλιστα καλύπτονται με φύλλα χρυσού και έτσι είναι γνωστός και ως Golden Pavillion. Η είσοδος μέσα στο ναό δεν επιτρέπεται αλλά μπορείς να βγάλεις να περπατήσεις γύρω απο τη λίμνη και στους κήπους.\nΝα περπατήσεις στο philosopher’s walk\nΑπο το Nanzen-ji ναό στη περιοχή της Higashiyama ξεκινάει ένα πολύ ωραίο πλακόστρωτο μονοπάτι για πεζούς ανάμεσα απο δέντρα και ένα ποταμάκι. Ονομάζεται philosopher’s walk και μετά απο 30΄περπάτημα (περίπου 2χλμ) φτάνεις στο Ginkaku-ji ναό (Silver Pavilion). Τη περίοδο του sakura η διαδρομή είναι ακόμα πιο όμορφη με τις ανθισμένες κερασιές.\nextra tip: Αν έχεις ήδη κουραστεί και θες να γεμίσεις μπαταρίες και στομάχι, σου προτείνω να κάνεις μια στάση στο εστιατόριο Omen για udon (χοντρά νουντλς με κρέας ή γαρίδα). Παρήγγειλε τα tempura udon (με γαρίδα) και θα με θυμηθείς! Κατά μήκος του μονοπατιού θα βρεις επίσης πολλά μαγαζάκια για καφέ και τσάι.\nΟ Ginkaku-ji είναι ένας βουδιστικός ναός γνωστός και ως Silver Pavillion. Σε αντίθεση με το Golden Pavillion, δεν είναι αυτό που λέει το όνομα του. Ο εμπνευστής του ήθελε να τον καλύψει με ασήμι αλλά τελικά έμεινε μόνο στα σχέδια. Σε κάθε περίπτωση μια βόλτα στο ναό αξίζει ειδικά για τους πανέμορφους κήπους του τόσο από δέντρα όσο και από άμμο.\nΝα πιεις matcha τσάι\nΔε νοείται να έχεις επισκεφτεί την Ιαπωνία και δει το Κιότο και να μη δοκιμάσεις ένα φλυτζάνι matcha τσάι. Το matcha τσάι είναι ολόκληρα φύλλα πράσινου τσαγιού αλεσμένα σε σκόνη. Έχει διάφορες ποικιλίες με διαφορετική ένταση σε γεύση και για διάφορες χρήσεις (μαγειρική, ζαχαροπλαστική κτλ). Στο Κιότο θα βρεις και άλλες ποικιλίες τσαγιού αλλά αυτή που ξεχωρίζει τόσο για τη γεύση όσο και για τις ευεργετικές του ικανότητες είναι το matcha. Αξίζει να επισκεφτείς αν έχεις χρόνο και κάποιο παραδοσιακό teahouse για να δεις τη τελετή του τσαγιού απο κοντά.\nΒόλτα στη Nishiki market\nΠραγματικά αξίζει να κάνεις μια πρωινή βόλτα στη κεντρική αγορά του Κιότο, Nishiki market, όπου θα βρεις μεγάλη ποικιλία σε τοπικά προιόντα και λιχουδιές. Αν είσαι γενναίος μπορείς να δοκιμάσεις κιόλας. Εμένα μου έκανε εντύπωση το χταποδάκι που είχε ένα βρασμένο αυγό ορτυκιού στη κουκούλα του!\nΒραδινή βόλτα στο Pontocho Alley\nΤο Κιότο είναι εξίσου όμορφο και το βράδυ. Περπάτησε κατά μήκος του καναλιού που διασχίζει το Κιότο και κατευθύνσου στο Pontocho Alley στη δυτική όχθη του ποταμιού. Από εκεί περπάτησε ανάμεσα στη Shijo και Sanjo dori (streets). Στη περιοχή θα βρεις πολύ ωραία εστιατόρια και μπαράκια.\nPosted in ΙαπωνίαTagged Ιαπωνια, κιοτο, japan, top10\nPrev Οδηγός επιβίωσης στην Ιαπωνία\nNext Μια μέρα στη Ρώμη


Η αθώα καθημερινή συνήθεια που αυξάνει τον κίνδυνο καρκίνου | AegeaNews\nΑρχική Ειδήσεις Υγεία - Διατροφή Η αθώα καθημερινή συνήθεια που αυξάνει τον κίνδυνο καρκίνου\nΟι μεγαλύτεροι ένοχοι για την εμφάνιση καρκίνου μέχρι τώρα ξέραμε πως είναι το αλκοόλ και το τσιγάρο. Σύμφωνα με νέα μελέτη που δημοσιεύθηκε Journal of Cancer όμως και τα πολύ καυτά ροφήματα μπορούν να αυξήσουν τις πιθανότητες πάθησης από καρκίνο.\nΟι επιστήμονες παρακολούθησαν τις συνήθειες 50.000 ατόμων για 10+ χρόνια. Οι συμμετέχοντες ρωτήθηκαν για τις προτιμήσεις τους στο τσάι. Αυτοί που απάντησαν πως πίνουν 700ml τσάι τη μέρα (3 φλιτζάνια) και το προτιμούν… καυτό (40 βαθμοί Κελσίου ή παραπάνω) είχαν 90% περισσότερες πιθανότητες να εμφανίσουν καρκίνο του οισοφάγου.\nΟ Dr. Farhad Islami, επικεφαλής της έρευνας, είπε σε συνέντευξή του πως συμβουλεύει τους λάτρεις του τσαγιού να περιμένουν λίγο να κρυώσει πριν το πιούν.\nΟ Μουζάλας έφερε την κόρη του Τούρκου πρωθυπουργού να τσεκάρει τους...


Κληρονομική βάση έχει η παιδική παχυσαρκία\nΤο σωματικό βάρος των παιδιών εξαρτάται σε ποσοστό 35 - 40% κατά μέσο όρο από τους γονείς τους, αναφέρει νέα έρευνα.\nΤο ποσοστό αυτό είναι γύρω στο 55-60% για τα παχύσαρκα παιδιά και περίπου 20% για τα αδύνατα.\nΟι ειδικοί λένε ότι τα ευρήματα αυτά υπογραμμίζου τη σημασία της υγιεινής διατροφής στην εγκυμοσύνη για να προστατευτούν τα παιδιά από τα περιττά κιλά.\nΗ έρευνα, που δημοσιεύεται στο περιοδικό Economics and Human Biology, βασίστηκε σε στοιχεία από 100.000 παιδιά και τους γονείς τους από τη Βρετανία, τις ΗΠΑ, την Κίνα, την Ινδονησία, την Ισπανία και το Μεξικό.\nΌπως έδειξε, η τάση για παχυσαρκία ή για αδύνατο σώμα κληρονομείται εξίσου από τον πατέρα και τη μητέρα, με τη διαφορά ότι για την παχυσαρκία είναι πολύ ισχυρότερη. Ειδικότερα, τα αδύνατα παιδιά έχουν κληρονομήσει κατά 10% από κάθε γονιό την τάση να έχουν λίγα κιλά, ενώ τα παχύσαρκα κληρονομούν σε ποσοστό σχεδόν 30% από κάθε γονιό την τάση για συσσώρευση πολλών κιλών.\n"Τα ευρήματα αυτά προέρχονται από επιδημιολογικά δεδομένα απ’ όλο τον κόσμο και από πολύ διαφορετικούς πληθυσμούς, αλλά είναι κοινά σε όλους" δήλωσε ο κύριος ερευνητής Dr. Peter Dolton, καθηγητής Οικονομικών της Υγείας στο University of Sussex, στην Αγγλία.\nΚαι συνέχισε: "Όπως δείχνουν, τα παιδιά των παχύσαρκων γονέων έχουν πολύ μεγαλύτερη πιθανότητα να γίνουν παχύσαρκα όταν μεγαλώσουν, με τη γονεϊκή επίδραση να είναι σχεδόν τριπλάσια για τα πιο παχύσαρκα παιδιά απ’ ό,τι για τα πιο αδύνατα.\nΑυτό πρέπει να μας κάνει να ξανασκεφτούμε το βαθμό στον οποίο η παχυσαρκία είναι επακόλουθο της γενετικής κληρονομιάς μας, αντί για μια απόφαση που λαμβάνουμε στη ζωή μας".\nΠηγές: Economics and Human Biology, University of Sussex\nΣτΕ: Υποχρεωτικά τα τεστ κορωνοϊού σε μαθητές - εκπαιδευτικούς


Είναι το παιδί μου χαρισματικό; – PortoniNews\nΟι περισσότεροι γονείς βλέπουν το παιδί τους μοναδικό. Θεωρούν ότι έχει πολλά ταλέντα, είναι όμορφο και έξυπνο. Αυτό φυσικά είναι κάτι απολύτως φυσιολογικό γιατί κάθε γονιός βλέπει «τέλειο» το παιδί του στα μάτια του. Υπάρχει όμως μία κατηγορία παιδιών που είναι πραγματικά χαρισματικά. Συγκεκριμένα, ένα 1-2% των παιδιών είναι χαρισματικό. Τι σημαίνει όμως αυτό στην πραγματικότητα;\nΟρισμός της χαρισματικότητας\nΣύμφωνα με τη βιβλιογραφία ο όρος «χαρισματικότητα» είναι ιδιαίτερα περίπλοκος και πολυδιάστατος. Η βιβλιογραφία καταγράφει δεκάδες όρους, ορισμούς και αντιλήψεις σχετικά με τα χαρισματικά παιδιά και την εκπαίδευσή τους. Η έννοια της χαρισματικότητας επιδέχεται πολλές ερμηνείες. Παλαιότερα με τον όρο αυτό έδιναν έμφαση αποκλειστικά στη νοημοσύνη του ατόμου, ωστόσο πλέον εντάχθηκαν και άλλες ικανότητες, όπως είναι η δημιουργικότητα, οι ηγετικές ικανότητες και οι τέχνες. Βέβαια τεράστια σημασία έχει το είδος, η ποσότητα και ταυτόχρονα η ποιότητα των ικανοτήτων που έχει ένα άτομο έτσι ώστε να χαρακτηριστεί χαρισματικό.\nΟυσιαστικά, για να καταλάβουμε αν κάποιος είναι χαρισματικός ή όχι, πρέπει να εξετάσουμε τρία βασικά κριτήρια: τις ικανότητές του, τα κίνητρα που έχει και τα επίπεδα δημιουργικότητας. Όλα τα παραπάνω θα πρέπει να είναι υψηλότερα από ότι του μέσου όρου του πληθυσμού.\nΣύμφωνα λοιπόν με έναν άλλο ορισμό, πρόκειται για παιδιά και νέους που βρίσκονται σε πολύ υψηλότερο επίπεδο και παρουσιάζουν μεγαλύτερη απόδοση από όλους τους άλλους σύμφωνα με την εμπειρία τους, την ηλικία τους ή ακόμα και το περιβάλλον τους.\nΜάλιστα σε αρκετές περιπτώσεις τα παιδιά αυτά αποκαλούνται ως τα παιδιά «Υψηλών Ικανοτήτων Μάθησης». Γενικότερα, ο όρος «χαρισματικός» αποδίδεται στα παιδιά με υψηλές μαθησιακές ικανότητες (γνωστικές, γνωσιακές και δημιουργικές), προδιαθέσεις, κίνητρα και ενδιαφέροντα που καλύπτουν τη διδακτέα ύλη με πολύ γρηγορότερους ρυθμούς από τους συνομηλίκους τους.\nΧαρισματικότητα, ευφυΐα και ταλέντο\nΟι όροι χαρισματικότητα, ευφυΐα και ταλέντο πολλές φορές συσχετίζονται αλλά και συγχέονται μεταξύ τους. Μάλιστα έχει παρατηρηθεί μια γενικότερη σύγχυση μεταξύ των όρων αυτών. Ωστόσο αυτοί οι όροι δεν είναι ταυτόσημοι.\nΣυγκεκριμένα, με τον όρο χαρισματικότητα εννοούμε την υπεροχή των παιδιών σε πολλούς κλάδους και ικανότητες. Το παιδί διαθέτει έμφυτες εξαιρετικές ικανότητες σε μια πληθώρα πραγμάτων, όχι μόνο ενδοσχολική ή γενικότερης νοημοσύνης. Ουσιαστικά, το χαρισματικό παιδί βρίσκεται πολλά στάδια πιο πάνω από ότι ένα παιδί της ίδιας ηλικιακής τάξης.\nΑπό την άλλη μεριά το ευφυές παιδί έχει υψηλότερη νοημοσύνη συγκριτικά με τα υπόλοιπα παιδιά της ηλικίας του. Κύριο δηλαδή χαρακτηριστικό ενός ευφυούς ατόμου είναι η νοημοσύνη. Ένα άτομο για να θεωρείται ευφυές σημαίνει ότι έχει δείκτη νοημοσύνης πάνω από 140. Για να διαπιστώσουμε τον δείκτη νοημοσύνη ενός ατόμου, πρέπει να του χορηγηθεί σχετική σταθμισμένη ψυχομετρική δοκιμασία (τεστ IQ).\nΑντίστοιχα το ταλαντούχο παιδί έχει ένα ιδιαίτερο ταλέντο σε ένα συγκεκριμένο τομέα. Αναλυτικότερα, το ταλαντούχο παιδί παρουσιάζει εξαιρετικές ικανότητες σε κάποιο συγκεκριμένο αντικείμενο, για παράδειγμα στη μουσική, στη γυμναστική ή στα μαθηματικά. Χαρακτηριστικό εδώ δεν είναι η νοημοσύνη αλλά η εξαιρετική ικανότητα-δεξιότητα που έχει κάποιος. Στην πραγματικότητα, το ταλέντο είναι αποτέλεσμα της συνεχούς εξάσκησης μιας ικανότητας πάνω σε ένα συγκεκριμένο τομέα. Συχνά δε ο ταλαντούχος δεν είναι λεκτικά δημιουργικός, αλλά επιδεικνύει ικανότητες στις εκφραστικές τέχνες ή στα αθλήματα.\nΈνα παιδί λοιπόν μπορεί να είναι ευφυές ή ταλαντούχο, χωρίς ωστόσο να είναι χαρισματικό. Η χαρισματικότητα δεν περιορίζεται μόνο στην νοημοσύνη ή στην ανάπτυξη ενός μόνο τομέα, μιας μόνο ικανότητας πάνω σε ένα αντικείμενο, αλλά επεκτείνεται σε διάφορους τομείς.\nΠαρ’ όλες τις διαφωνίες που υπάρχουν όσον αφορά τον ορισμό της χαρισματικότητας, υπάρχουν ορισμένα χαρακτηριστικά χαρισματικών παιδιών που είναι κοινώς αποδεκτά.\nΣύμφωνα με τη βιβλιογραφία, τα χαρισματικά παιδιά διαφέρουν από τους συνομηλίκους τους. Αναλυτικά, η δημιουργικότητα, η διέγερση, η ένταση, η ευαισθησία, η οξυμένη αντίληψη, η ενδελέχεια και η τελειομανία είναι χαρακτηριστικά αυτών των παιδιών. Βέβαια δε συνυπάρχουν όλα αυτά τα χαρακτηριστικά ταυτόχρονα, αλλά σίγουρα υπάρχουν μερικά από αυτά.\nΕπιπλέον, θα λέγαμε ότι τα παιδιά αυτά έχουν υπεροχή στην ευχέρεια και συγκεκριμένα στο να βρίσκουν λύσεις σε άγνωστα προβλήματα, στην πρωτοτυπία της σκέψης, στον πλούτο του λεξιλογίου, στο ενδιαφέρον για την επιστήμη και τις καλές τέχνες, στην αίσθηση του χιούμορ αλλά και στην ειλικρινή κριτική του εαυτού τους.\nΤα χαρισματικά παιδιά χαρακτηρίζονται για την ευστροφία τους, τις ικανότητές τους αλλά και τα ισχυρά κίνητρα μάθησης και την εμμονή τους σε δύσκολα θέματα. Μάλιστα αυτά είναι και τα βασικά χαρακτηριστικά που τους κάνουν να ξεχωρίζουν από τους καλούς μαθητές.\nΕπιπλέον, τα χαρισματικά παιδιά αναπτύσσουν πρόωρα προφορικό λόγο, ο οποίος μάλιστα είναι πλούσιος και ακριβής. Συγκεκριμένα, έχει αποδειχθεί ότι περισσότερα από τα μισά παιδιά γνωρίζουν ανάγνωση πριν καν φοιτήσουν στο σχολείο. Γενικότερα αφοσιώνονται σε ό,τι τα ενδιαφέρει και έχουν τάση να ολοκληρώνουν καθετί που κάνουν. Χαρακτηριστικό τους ακόμα είναι το γεγονός ότι κάνουν συνεχώς ερωτήσεις αλλά και καλή και γρήγορη ανάγνωση.\nΓενικά υπάρχουν χαρακτηριστικά των παιδιών τόσο ως προς τη μάθηση, όσο και ως προς τη συμπεριφορά. Το Υπουργείο Παιδείας παραθέτει τα παρακάτω:\nΧαρακτηριστικά ως προς τη μάθηση:\nμαθαίνει γρήγορα, αντιλαμβάνεται εύκολα προχωρημένα θέματα\nδείχνει διορατικότητα και φαντασία για τις σχέσεις αιτίου-αποτελέσματος\nεπιμένει στην ολοκλήρωση καθηκόντων\nαντιλαμβάνεται το πρόβλημα εύκολα και παίρνει πρωτοβουλία\nμαθαίνει τις βασικές δεξιότητες γρήγορα και µε λίγη εξάσκηση\nδείχνει απροθυμία να εξασκήσει δεξιότητες που έχει ήδη κατακτήσει, θεωρώντας την εξάσκηση μάταιη\nακολουθεί εύκολα σύνθετες οδηγίες\nδομεί και χειρίζεται υψηλού επιπέδου αφηρημένες έννοιες\nμπορεί να ασχοληθεί µε περισσότερες από µία ιδέες τη φορά\nδιαθέτει ισχυρές δεξιότητες κριτικής ανάπτυξης και κάνει αυτοκριτική\nέχει εξαιρετική αντίληψη και έντονη διορατικότητα\nείναι παρατηρητής σε εγρήγορση, παρατηρεί τη λεπτομέρεια και αντιλαμβάνεται γρήγορα τις ομοιότητες και διαφορές\nδείχνει φυσική και πνευματική ανησυχία, είναι σπάνια παθητικός μαθητής όταν του δοθεί ενθάρρυνση\nέχει αξιοθαύμαστες γενικές (ή ειδικές) γνώσεις σε µία ή περισσότερες περιοχές\nέχει εκτεταμένες γενικές γνώσεις (συχνά ξέρει περισσότερα από το δάσκαλο) και βρίσκει την τάξη επιφανειακή\nδιερευνά ποικίλα και ειδικά ενδιαφέροντα, συχνά σε μεγάλο βάθος\nμαθαίνει και θυμάται πληροφορίες γρήγορα, φαίνεται ότι δε χρειάζεται επανάληψη και δεν αντέχει την επανάληψη\nμαθαίνει να διαβάζει γρήγορα, θυμάται αυτό που διαβάζει µε λεπτομέρεια\nέχει προχωρημένη κατανόηση και χρήση της γλώσσας, αλλά μερικές φορές διστάζει όταν η σωστή λέξη χρησιμοποιείται περιστασιακά\nδίνει πολύ μεγάλη σημασία σε µια ιστορία ή ένα έργο και συνεχίζει την ιστορία\nδείχνει πλούσια φαντασία στην καθημερινή γλώσσα και σε καταιγισμό ιδεών\nμπορεί να κάνει ασυνήθιστες (ακόμα και αμήχανες) ερωτήσεις ή να κάνει ασυνήθιστες παρατηρήσεις σε συζητήσεις μέσα στην τάξη\nκάνει προκλητικές, “ψαγμένες” ερωτήσεις που δεν μοιάζουν µε τις ερωτήσεις άλλων μαθητών της ίδιας ηλικίας\nέχει ιδιαίτερη περιέργεια και θέλει συνέχεια να ξέρει τους λόγους\nτου αρέσουν τα πνευματικά παιγνίδια, έχει φαντασία, είναι γρήγορος στις συνδέσεις εκ πρώτης όψεως µη ομοειδών πραγμάτων, εννοιών κ.λπ.\nσυχνά έχει ασυνήθιστες, παρά τυπικές σχέσεις\nμπορεί να παράγει πρωτότυπη και µε φαντασία εργασία, αν και στερείται σε τεχνική ακρίβεια (π.χ. μπορεί να είναι κακογράφος)\nθέλει να αναλύει θέματα σε μεγαλύτερο βάθος\nη πνευματική του ταχύτητα είναι μεγαλύτερη από την ικανότητα του στο γράψιμο, για αυτό είναι συχνά απρόθυμος να γράφει σε µάκρος\nπροτιμά να μιλάει παρά να γράφει και μιλάει µε ταχύτητα, και ευφράδεια\nΧαρακτηριστικά ως προς τη συμπεριφορά\nμπορεί να υστερεί σε σχέση µε τους συνομηλίκους του σε δεξιότητες λεπτής και αδρής κινητικότητας, και ως εκ τούτου να αποθαρρύνεται\nμπορεί να έχει µια αρνητική αντίληψη για τον εαυτό του και να υποφέρει από μειωμένη κοινωνική αποδοχή από τους συνομηλίκους του\nακούει ένα µόνο μέρος της εξήγησης και φαίνεται να έχει μερικές φορές έλλειψη συγκέντρωσης, αλλά όταν τον ρωτούν, συνήθως γνωρίζει την απάντηση\nδείχνει ασυνήθιστο ενδιαφέρον σε προβλήματα ενηλίκων, όπως σημαντικά σύγχρονα θέματα (εθνική ή παγκόσμια εξέλιξη, δικαιοσύνη, το σύμπαν κ.λπ.)\nΗ βιβλιογραφία βέβαια δεν σταματάει εκεί, συνεχίζεται και αναφέρεται σε ένα πλήθος διαφορετικών, σύνθετων και ετερόκλητων χαρακτηριστικών που μπορούν να οδηγήσουν στην ανίχνευση, την ανάδειξη και την προώθηση της χαρισματικότητας και των ειδικών ταλέντων που μπορεί να διαθέτουν μαθητές από την πρώιμη σχολική μέχρι και την προεφηβική ηλικία.\nΑν το παιδί εμφανίζει πολλά από αυτά τα χαρακτηριστικά, τις δεξιότητες και τα ενδιαφέροντα που αναφέραµε παραπάνω, πρέπει να γίνει πρώιµη διάγνωση της χαρισµατικότητας. Η πρώιµη διάγνωση και η καλλιέργεια της χαρισµατικότητας αυξάνει τις πιθανότητες ικανοποίησης και ευτυχίας του παιδιού στη μετέπειτα ζωή του.\nΧαρισματικά Παιδιά και Δυσκολίες\nΌπως αναφέραμε και πιο πάνω τα χαρισματικά παιδιά χαρακτηρίζονται από την εξαιρετικά ανεπτυγμένη πνευματική τους ικανότητα που δεν συμβαδίζει με την ηλικία τους. Ωστόσο, συχνά αυτή τους η ιδιαιτερότητα έχει και ορισμένες αρνητικές συνέπειες για τα ίδια αλλά και για το περιβάλλον τους. Χαρισματικός δεν σημαίνει απαραίτητα ευτυχέστερος, υγιέστερος, πιο πετυχημένος ή ακόμα πιο κοινωνικά αποδεκτός. Η διαφορετικότητά τους συχνά αποτελεί πηγή ανασφάλειας και άγχους, καθώς αισθάνονται αδυναμία να ενταχθούν στο σύνολο. Δεν είναι λίγες οι περιπτώσεις αυτών των παιδιών που αισθάνονται αποξενωμένα από τις ομάδες των συνομηλίκων τους, ενώ μπορεί να αντιμετωπίζουν και προβλήματα ένταξης στο σχολικό περιβάλλον.\nΟι διαπροσωπικές σχέσεις στο πλαίσιο του σχολείου συχνά είναι δυσλειτουργικές τόσο με τους συμμαθητές όσο και με τους εκπαιδευτικούς, καθώς ο τρόπος που προβάλλουν τις ικανότητες τους είναι καθοριστικός για τις διαπροσωπικές τους σχέσεις. Μάλιστα, ένα χαρισματικό παιδί πολλές φορές είναι προκλητικό απέναντι στον εκπαιδευτικό και περιφρονητικό απέναντι στους συμμαθητές του, με αποτέλεσμα να προκαλεί αρνητικά συναισθήματα και συμπεριφορές. Επιπλέον τείνει να αδρανοποιείται στα πλαίσια του σχολικού περιβάλλοντος, καθώς δεν αξιοποιούνται ικανοποιητικά οι δυνατότητές του και καταλαμβάνεται από συναισθήματα πλήξης. Υπάρχουν ακόμα και περιπτώσεις χαρισματικών παιδιών που αφήνονται από τους εκπαιδευτικούς στην τύχη τους είτε λόγω της αδυναμίας τους να διαχειριστούν την διαφορετικότητα τους μέσα στο σύνολο είτε λόγω της πεποίθησης ότι τα λιγότερο χαρισματικά παιδιά έχουν περισσότερες ανάγκες.\nΘα μπορούσαμε λοιπόν να πούμε ότι το υπάρχον εκπαιδευτικό σύστημα φαίνεται να είναι ανεπαρκές, καθώς τείνει να παραβλέπει τόσο τις πνευματικές όσο και τις συναισθηματικές ανάγκες αυτών των ιδιαίτερων παιδιών, καθώς και την αδυναμία και την ανάγκη τους για βοήθεια, ώστε να διαχειριστούν λειτουργικά τις ανεπτυγμένες τους δεξιότητες.\nΕίναι, λοιπόν, σημαντικό να γίνει αντιληπτό ότι ένα χαρισματικό παιδί δεν παύει να είναι ένα παιδί, και όπως όλα τα παιδιά ενδέχεται να παρουσιάσει σχολική υποεπίδοση ή ακόμα και μαθησιακές δυσκολίες, συναισθηματικούς προβληματισμούς ή εκκεντρική συμπεριφορά που εμποδίζει την προσαρμογή του σχολικό πλαίσιο, καθώς επίσης να χρειάζεται υποστήριξη, κατανόηση και καθοδήγηση από τους σημαντικούς ενήλικες και τους εκπαιδευτικούς.\nM.Ed. Δασκάλα Ειδικής Αγωγής\nPrevious Οι γυναίκες συμβασιούχοι εκπαιδευτικοί διεκδικούν το δίκιο τους!!!\nNext Διαφήμιση του Νορβηγικού Lotto στην παραλία του Μύρτου


Πύλη Ιάσωνος και Ρέας - Δήλος - Το ιερό νησί των Ελλήνων\nΤρίτη, 12 Νοέμβριος 2013 11:00\tΕλλάς\t- Μαθαίνω την Ελλάδα\n«Ίητε Δήλιε Απόλλωνα.Τα σπαρμένα νησιά,με τα πλήθια ζωντανά,σπιτοχτίσαν και πήραν την ξακουστή Δήλο.Τους έδωκε ο χρυσομάλλης ο Απόλλωνας,της Αστερίας το κορμί κατοικιά τους». Πίνδαρος, Παιάνας\nΗ ιστορία της Δήλου είναι συνυφασμένη με τη μυθολογία, καθώς ήταν η γενέτειρα του Απόλλωνα, γιού του Δία, και ως εκ τούτου ένας τόπος ιερός. Η θέση της είχε επίσης καθοριστεί στη μυθολογία, δεδομένου ότι πριν γίνει Δήλος (ορατή), ήταν ένας πλωτός, περιπλανώμενος βράχος που ονομαζόταν Ορτυγία ή Άδηλος (αόρατη). Ο Ποσειδώνας αγκυροβόλησε το βράχο στο απόλυτο κέντρο των τεσσάρων σημείων της πυξίδας σε σχέση με τη θέση του στο Αιγαίο Πέλαγος. Βρίσκεται σχεδόν σε ίση απόσταση με την ηπειρωτική χώρα στα βορειοδυτικά, με τη Χίο και τη Ρόδο προς τα ανατολικά, την Κρήτη στα νότια και την Πελοπόννησο στα δυτικά.\nΗ γεωγραφική της θέση προσέλκυσε το ενδιαφέρον των αρχαίων Ελλήνων, όπως και άλλοι τόποι που κατέχουν γεωμετρικά σημαντικές θέσεις στην περίτεχνη μαθηματική τους προσέγγιση στη Γεωγραφία, όπως οι Δελφοί. Η δημιουργία αυτών των μύθων, δεδομένης της θέσης του νησιού, ήταν απλά θέμα χρόνου. Έτσι, η μυθολογία ενώνεται με την ιστορία, καθώς η γεωγραφική θέση της έφερε πράγματι μεγάλο πλούτο στην Δήλο, όπως η Λητώ, μητέρα του Απόλλωνα, είχε υποσχεθεί.\nΑυτό που η Λητώ δεν είχε προβλέψει ήταν η συμφορά, η καταστροφή, η δουλεία και η απώλεια ανθρώπινων ζωών που προσέλκυσε επίσης αυτός ο πλούτος, σε τέτοιο βαθμό που τελικά η Δήλος ερημώθηκε και παρέμεινε έτσι τις δύο τελευταίες χιλιετίες..\nΣτην πρώιμη μυθολογία, η πρώτη αναφορά στην Δήλο γίνεται με την εμφάνισή της ως αόρατο βράχο που επέπλεε άσκοπα στη θάλασσα, και που σχηματίστηκε όταν η Αστερία, αδελφή της Λητούς, μεταμορφώθηκε σε βράχο για να γλυτώσει από το Δία, ο οποίος αργότερα κυνήγησε και άφησε έγγυο και τη Λητώ, με αποτέλεσμα το οργισμένο ξέσπασμα της Ήρας, η οποία συνέπραξε με τους άλλους θεούς ώστε να αποτρέψουν τη Λητώ από το να γεννήσει οπουδήποτε στον κόσμο και κάτω από τον ήλιο. Έτσι η Λητώ περιπλανιόταν παρόλο που πλησίαζε ο καιρός για να γεννήσει.\nΟ Δίας έκανε έκκληση στον αδελφό του, τον Ποσειδώνα, να τους βοηθήσει να βρουν ένα μέρος κάπου στη θάλασσα, όπου η Λητώ θα μπορούσε να ξεκουραστεί και να γεννήσει το παιδί του Δία. Ο Ποσειδώνας τότε πήρε τον αόρατο πλωτό βράχο Άδηλο και τον αγκυροβόλησε στη θάλασσα με τέσσερις στήλες διαμαντένιων αλυσίδων και στη συνέχεια τον μετονόμασε σε Δήλο.\nΟι Έλληνες πίστευαν έντονα σε αυτό το μύθο. Ήταν άλλωστε ο λόγος που πολλοί γενναίοι κυνηγοί θησαυρών έχασαν τη ζωή τους προσπαθώντας να ανακτήσουν τις διαμαντένιες αλυσίδες από το βυθό της θάλασσας.\nΗ Λητώ υποσχέθηκε στη Δήλο ότι θα έκανε το νησί το πλουσιότερο στον κόσμο, αν η Δήλος της επέτρεπε να ξεκουραστεί εκεί και να γεννήσει το παιδί της, καθώς και ότι το παιδί δεν θα άφηνε ποτέ τον βράχο. Και έτσι συμφωνήθηκε, και η Λητώ πήγε στην Ιερή Λίμνη, στο κέντρο της οποίας βρισκόταν ένα φοινικόδεντρο.\nΕκεί, και χωρίς βοήθεια, καθώς η Ήρα είχε απαγορεύσει στην Ειλείθυια* - τη θεά του τοκετού και των μαιών, να την βοηθήσει, γέννησε δίδυμα. Το πρώτο ήταν η Άρτεμις, θεά του κυνηγιού και της παρθενίας. Εννέα ημέρες αργότερα, γέννησε τον Απόλλωνα, θεό της αλήθειας και του φωτός.\nΕίναι ενδιαφέρον να σημειωθεί ότι, σύμφωνα με το μύθο, η Άρτεμις, εννέα ημερών βρέφος, ήταν όντως σε θέση να βοηθήσει τη μητέρα της να φέρει τον αδερφό της στο φως. Αυτό ήταν δυνατό, επειδή η Άρτεμις, σύμφωνα με τις πεποιθήσεις που απορρέουν από τη βαθιά προϊστορία της περιοχής, ήταν η θεά της γονιμότητας των θηλαστικών.\nΣτην Αττική, και συγκεκριμένα στη Βραυρώνα, η Βραυρώνια Αρτεμις λατρευόταν ως η θεά της βλάστησης και του κυνηγιού, και ως η προστάτης των γυναικών κατά τον τοκετό καθώς και των νεογέννητων. Έπρεπε προφανώς να ξαναγεννηθεί για να εξυπηρετήσει το ρόλο που της είχε ανατεθεί.\nΑπό τη στιγμή εκείνη και μετά, η Δήλος έγινε τόπος ιερός, παραμένοντας για πάντα λουσμένος στο φως του Απόλλωνα. Θα πρέπει κανείς να γίνει προσωπικός μάρτυρας του πόσο μοναδικό είναι αυτό το Απολλώνιο φως, για να καταλάβει..\nΗ Δήλος έχει μια μακριά και συναρπαστική ιστορία που ανάγεται στην τρίτη χιλιετία π.Χ. Οι πρώτοι κάτοικοι εικάζεται πως ήταν Κάρες (βάσει μιας αναφοράς του Θουκυδίδη). Απομεινάρια από ελλειψοειδείς καλύβες έχουν βρεθεί στην κορυφή του λόφου Κύνθος (113μ. ύψος), από όπου οι κάτοικοι μπορούσαν εύκολα να εποπτεύουν και να ελέγχουν τη μικρή κοιλάδα και τη θάλασσα ολόγυρα.\nΗ κατοίκηση συνεχίζεται χίλια χρόνια αργότερα με τους Μυκηναίους (1580-1200 π.Χ.), όταν άρχισαν να κτίζονται εκτεταμένοι οικισμοί. Το Απολλώνιο ιερό είχε ήδη εδραιωθεί από τους Ομηρικούς χρόνους και έφθασε στην ακμή του στη διάρκεια των αρχαϊκών και κλασσικών χρόνων. Ο μυθικός Μυκηναίος βασιλιάς της Δήλου Άνιος, γιος του Απόλλωνα και δισέγγονος του Διόνυσου, είχε προσπαθήσει να διατηρήσει ουδετερότητα στις συγκρούσεις τις εποχής.\nΦιλοξένησε τον άρχοντα της Τροίας Αγχίση, αλλά και το στόλο των Αχαιών, και αργότερα τον Αινεία, γιο του Αγχίση, που ξέφυγε από την πυρπολημένη Τροία. Όταν ο κόσμος αυτός κατέρρευσε γύρω στο 1100 π.Χ., εγκαταστάθηκαν οι Ίωνες το νησί, το οποίο έγινε θρησκευτικό κέντρο τους, και παρέμεινε έτσι μέχρι το 540 π.Χ. όταν πήραν τον έλεγχο οι Αθηναίοι, οι οποίοι διατήρησαν τον έλεγχό τους στο νησί, χάνοντας το μόνο κατά τη διάρκεια των Περσικών Πολέμων (490-480 π.Χ.).\nΗ Δήλος βγήκε αλώβητη από την περιπέτεια των Περσικών πολέμων, επειδή οι Πέρσες τη θεωρούσαν ιερή και δεν τη λεηλάτησαν όπως τα υπόλοιπα νησιά των Κυκλάδων. Το 478 π.Χ., μετά το τέλος των Περσικών, ιδρύθηκε η Δηλιακή Συμμαχία των ελληνικών πόλεων, με στόχο την αντιμετώπιση μελλοντικών απειλών. Έδρα της συμμαχίας ήταν η Δήλος· Εκεί φυλασσόταν το τεράστιο ποσό των εισφορών των συμμαχικών πόλεων και εκεί γίνονταν οι συναντήσεις των αντιπροσώπων.\nΠολύ σύντομα η Δηλιακή Συμμαχία εξελίχθηκε σε Αθηναϊκή Ηγεμονία και οι σύμμαχοι έγιναν περίπου υπήκοοι των Αθηναίων. Τα χρήματα του κοινού ταμείου μεταφέρθηκαν το 454 π.Χ. στην Ακρόπολη των Αθηνών, δήθεν για λόγους ασφαλείας, στην πραγματικότητα όμως για να χρηματοδοτήσουν το φιλόδοξο οικοδομικό πρόγραμμα του Περικλή. Το 476 π.Χ. άρχισε να οικοδομείται ο δεύτερος ναός του Απόλλωνα, ο Μέγας ναός, ή ναός των Δηλίων.\nΗ οικοδόμησή του διακόπηκε μετά τη μεταφορά του ταμείου στην Αθήνα και συνεχίστηκε την περίοδο της Δηλιακής Ανεξαρτησίας (314-166 π.Χ.), χωρίς ποτέ να ολοκληρωθεί. Γύρω στο 540-528 π.Χ. ο τύραννος των Αθηνών Πεισίστρατος, έπειτα από δελφικό χρησμό, επέβαλε και τον πρώτο εξαγνισμό στο νησί, θεσπίζοντας νόμο πως πλέον κανείς δεν μπορούσε να πεθάνει ή να γεννηθεί στο ιερό νησί.\nΟ Θουκυδίδης γράφει σχετικά ότι τα πρώτα χρόνια του Πελοποννησιακού πολέμου οι Αθηναίοι, συνωστισμένοι μέσα στα τείχη της πόλης, βρέθηκαν σε απελπιστική θέση εξαιτίας του λοιμού που θέριζε τους κατοίκους «σαν τα πρόβατα». Υπολογίζεται πως το 427-426 π.Χ. τα θύματα από τη θανατηφόρα επιδημία ήταν 30.000.\nΟ Θουκυδίδης αναφέρει ότι οι Αθηναίοι είχαν φτάσει σε τέτοιο σημείο αναισχυντίας που «κανένας φόβος των θεών ή νόμος των ανθρώπων δεν τους συγκρατούσε πια». Μέσα σε τέτοιο κλίμα απόγνωσης και ανασφάλειας διέπραξαν ένα αποτρόπαιο έγκλημα, την «κάθαρση» της Δήλου, δήθεν για λόγους ευσέβειας.\nΆνοιξαν όλους τους τάφους που υπήρχαν στο νησί, ακόμα και τους πιο φρέσκους, και μετέφεραν τα οστά και τα κτερίσματα στη Ρήνεια, όπου τα έθαψαν σε ένα κοινό λάκκο. Παράλληλα αποφάσισαν να μη γεννιέται και να μην πεθαίνει κανείς πια στη Δήλο, αλλά να μεταφέρονται οι επίτοκοι και οι βαριά άρρωστοι στη Ρήνεια. Από τότε κανείς δεν γεννήθηκε, κανείς δεν πέθανε και κανείς δεν τάφηκε στο ιερό νησί.\nΟι δε Δήλιοι, όπως επεδίωκαν οι Αθηναίοι, έγιναν απάτριδες. Το 422 π.Χ. οι Αθηναίοι ολοκλήρωσαν την «κάθαρση», εξορίζοντας όλο τον ντόπιο πληθυσμό. Οι Δήλιοι κατέφυγαν στο Αδραμύττιο της Μικράς Ασίας, ύστερα από πρόσκληση του Φαρνάκη, και κατεσφάγησαν με προδοσία από τον Αρσάκη.\nΟι ελάχιστοι που σώθηκαν επέστρεψαν στη Δήλο έπειτα από επέμβαση του Μαντείου των Δελφών. Αμέσως μετά την κάθαρση, παρά το γεγονός ότι ήταν σε εμπόλεμη κατάσταση, οι Αθηναίοι άρχισαν, από τύψεις ή από φόβο, το εξαιρετικά δαπανηρό έργο της οικοδόμησης ενός ακόμη ναού του Απόλλωνα από λευκό πεντελικό μάρμαρο και καθιέρωσαν τα Δήλια, γιορτή προς τιμήν του Απόλλωνα που λάμβανε χώρα κάθε πέντε χρόνια.\nΤα εγκαίνια του τρίτου αυτού ναού, του ναού των Αθηναίων, έγιναν με εντυπωσιακή λαμπρότητα στη διάρκεια της θεωρίας που χρηματοδότησε και οδήγησε στη Δήλο, το 417 π.Χ., ο μετριοπαθής Νικίας. Την περίοδο της τυραννίας του Πεισιστράτου ή των γιων του οικοδομείται και ο πώρινος ναός του Απόλλωνα, στον οποίο στεγάστηκε ένα υπερφυσικού μεγέθους άγαλμα του θεού, έργο του Τεκταίου και του Αγγελίωνα.\nΑπό το τέλος του 5ου αι. π.Χ. η μόνη σημαντική οικοδομική δραστηριότητα στο χώρο του ιερού ήταν η μερική αποπεράτωση του ναού των Δηλίων και η οικοδόμηση ενός νέου ναού της Άρτεμης. Την εποχή όμως της ανεξαρτησίας οι ηγεμόνες των ελληνιστικών κρατών συναγωνίζονται στην επιδεικτική οικοδόμηση λαμπρών κτηρίων στο ιερό νησί, εκεί όπου όλοι οι Έλληνες μπορούσαν να τα δουν και να θαυμάσουν τον πλούτο και τη δύναμή τους.\nΌλη η περιοχή του ιερού ήταν γεμάτη με εκατοντάδες μαρμάρινα και χάλκινα αγάλματα, δαπανηρά αναθήματα πόλεων ή πλούσιων ιδιωτών, από τα οποία σώθηκαν μονάχα τα ενεπίγραφα βάθρα. Οι Αθηναίοι διατήρησαν τον έλεγχο τους μέχρι το 314 π.Χ. και στη συνέχεια η Δήλος πέρασε στη σφαίρα επιρροής των Μακεδόνων.Πρέπει να σημειωθεί πως, όταν πήραν οι Μακεδόνες τον έλεγχο, το νησί άρχισε να ανθεί ως εμπορικό κέντρο, καθώς απολάμβανε την τέλεια τοποθεσία που διευκόλυνε το εμπόριο με την Αίγυπτο, τη Συρία και τη Μικρά Ασία.\nΜετά το θάνατο του Μεγάλου Αλεξάνδρου το Αιγαίο συνταράσσεται για σαράντα σχεδόν χρόνια από τους πολέμους των φιλόδοξων στρατηγών που τον διαδέχτηκαν. Το 314 π.Χ. ο Αντίγονος ανακήρυξε την Ελλάδα ελεύθερη και ανήγγειλε την επιστροφή στην πολιτική της δημοκρατικής διακυβέρνησης του Αλεξάνδρου.\nΟ στόλος του έφθασε στο Αιγαίο, όπου η Λήμνος, η Ίμβρος και η Δήλος είχαν ήδη στασιάσει κατά της Αθήνας και οι Κυκλάδες κατά του Κασσάνδρου. Η Αθήνα διατηρούσε ακόμη την αίγλη του πνευματικού κέντρου, αλλά ήταν πλέον μια πόλη σε παρακμή που δεν έπαιζε κανένα ουσιαστικό ρόλο στις εξελίξεις.\nΟ Αντίγονος και ο γιος του Δημήτριος ο Πολιορκητής ίδρυσαν το Κοινό των Νησιωτών με θρησκευτικό κέντρο τη Δήλο, η οποία κηρύχτηκε ελεύθερη και ανεξάρτητη (314 -166 π.Χ.). Από τα μέσα του 3ου αιώνα π.Χ., το ιερό νησί του Απόλλωνα γίνεται και σημαντικό εμπορικό κέντρο, με την εγκατάσταση πλουσίων επιχειρηματιών και τραπεζιτών. Από το 168 π.Χ. η Δήλος, όπως και η υπόλοιπη Ελλάδα, βαθμιαία θα περάσει στον έλεγχο της Ρώμης.\nΤο νησί κυρύσσεται ελεύθερο λιμάνι (δηλ. λιμάνι χωρίς δασμούς), με αποτέλεσμα να μετοικήσουν εκεί πλούσιοι Ρωμαίοι έμποροι και πλοιοκτήτες, καθώς και άνθρωποι από όλες τις περιοχές της Μεσογείου. Εκτιμάται πως γύρω στο 90 π.Χ. στο μικρό αυτό νησί, που δεν είναι παρά μια κουκίδα στο χάρτη της Μεσογείου, κατοικούσαν περίπου 30.000 άνθρωποι.\nΑπό τις αναθηματικές επιγραφές και τα ταφικά μνημεία της Ρήνειας φαίνεται ότι εκτός από τους Αθηναίους και τους Ρωμαίους, που αποτελούσαν την πλειονότητα του πληθυσμού, στη Δήλο κατοικούσαν άνθρωποι από την Πελοπόννησο, την κεντρική και δυτική Ελλάδα, τη Μακεδονία, τα νησιά του Αιγαίου, τη Θράκη και τον Εύξεινο Πόντο, την Ταυρική Χερσόνησο, την Τρωάδα, τη Μυσία, την Αιολίδα, την Ιωνία, τη Λυδία, την Καρία, τη Λυκία, τη Βιθυνία, την Παφλαγονία, τον Πόντο, την Καππαδοκία, την Πισιδία, την Παμφυλία, την Κιλικία, τη Συρία, τη Μηδία, την Κύπρο, την Αίγυπτο, την Κυρήνη, την Αραβία κ.ά.\nΩστόσο, από το 88 π.Χ και μέχρι το 69 π.Χ., το νησί καταστράφηκε και λεηλατήθηκε δύο φορές: το 88 π.Χ. από τον Ευπάτορα βασιλιά του Πόντου Μιθριδάτη, που θέλησε με αυτόν τον τρόπο να πλήξει τη δύναμη και το γόητρο της επικυρίαρχης Ρώμης. (Έως τότε κάτι τέτοιο ήταν αδιανόητο μεταξύ των Ελλήνων, για τον ιερό τόπο του Απόλλωνα), και το 69 π.Χ. από τους πειρατές του Αθηνόδωρου, συμμάχου του Μιθριδάτη.\nΟι Ρωμαίοι μετά την καταστροφή κατανοούν ότι η ιερότητα του νησιού δεν αρκεί για να σταματήσει τις επιβουλές και περιτειχίζουν το κυριότερο τμήμα της πόλης. Το νησί όμως έχει απωλέσει οριστικά τον ιερό του χαρακτήρα, παρά τις προσπάθειες του αυτοκράτορα Αδριανού να αναβιώσει την ιερή ατμόσφαιρα και το δέος των εορταστικών εκδηλώσεων.\nΗ περίοδος της παρακμής χαρακτηρίζεται από το γεγονός, ότι οι Αθηναίοι θα θελήσουν να πουλήσουν το νησί, δεν θα βρεθεί όμως αγοραστής. Τους πρώτους χριστιανικούς αιώνες ο οικισμός του νησιού συρρικνώνεται και η Δήλος θα γίνει ξανά «άδηλος». Ότι απέμεινε από την παλιά δόξα λεηλατείται σε μία σειρά αλλεπάλληλων καταστροφών: το 727 μ.Χ. από τον εικονομάχο αυτοκράτορα του Βυζαντίου Λέοντα τον Ίσαυρο, το 769 μ.Χ. από τους Σλάβους και το 821 μ.Χ. από τους Σαρακηνούς.\nΗ Δήλος δεν είναι πια παρά ένας απέραντος ερειπιώνας. Καθ’ όλο το Μεσαίωνα θα υπηρετήσει τα γύρω νησιά αποκλειστικά ως τόπος προσπορισμού οικοδομικού υλικού, ενώ θα μετατραπεί σε μία τεράστια ασβεστοκάμινο, όπου μαρμάρινα μνημεία και γλυπτά λιώνουν για την παραγωγή ασβέστη. "..Τότε η ευτυχία είναι το καλύτερο, ευγενέστερο και πιο ευχάριστο πράγμα στον κόσμο, και αυτά τα χαρακτηριστικά δεν είναι ασύνδετα όπως στην επιγραφή της Δήλου:\n"Το πιο ευγενές είναι αυτό που είναι δικαιότατο, και το καλύτερο είναι η υγεία. Το πιο ευχάριστο όμως, είναι να κερδίσουμε ό, τι αγαπάμε". Γιατί όλες αυτές οι ιδιότητες ανήκουν στις καλύτερες δραστηριότητες. Και αυτές, ή μία - την καλύτερη - από αυτές, ταυτίζουμε με την ευτυχία. (Αριστοτέλης, Ηθικά Νικομάχεια)\nΗ Δήλος, ως ιερός τόπος στον οποίο υπήρχαν λαμπρά οικοδομήματα και ιερά, δεν λησμονήθηκε ποτέ και υπάρχουν πολλές αναφορές στους περιηγητές για τα ερείπια που ήταν ορατά στο νησί. Πολλά γλυπτά μεταφέρθηκαν σε μουσεία της Ελλάδας και του εξωτερικού, ενώ μάρμαρα των αρχαίων κτηρίων χρησιμοποιήθηκαν σαν οικοδομικό υλικό από τους κατοίκους των γύρω νησιών.\nΗ Δήλος θα ξαναβγεί από την αφάνεια μόλις τον 19ο αιώνα, με τις ανασκαφές πού άρχισαν το 1873 από τη Γαλλική Αρχαιολογική Σχολή Αθηνών και την Ελληνική Αρχαιολογική Υπηρεσία. Από το 1904 έως το 1914 αποκαλύφθηκαν υπό τη διεύθυνση του M. Holleaux και χάρη στη γενναία επιχορήγηση του δούκα de Loubat τα σημαντικότερα τμήματα της αρχαίας Δήλου.\nΠερίοδος έντονης ανασκαφικής δραστηριότητας υπήρξε επίσης το διάστημα από το 1958 έως το 1975. Η ανασκαφή συνεχίζεται ακόμη από την Ελληνική Αρχαιολογική Υπηρεσία και τη Γαλλική Αρχαιολογική Σχολή, αλλά το κέντρο του θρησκευτικού, πολιτικού και εμπορικού βίου καθώς και μεγάλο μέρος των ιδιωτικών κατοικιών έχουν ήδη αποκαλυφθεί. Δήλος - Αρχαιολογικό μουσείο Το αρχαιολογικό Μουσείο της Δήλου είναι ένα από τα σημαντικότερα αρχαιολογικά μουσεία της Ελλάδας.\nΣτο μουσείο έχουν συγκεντρωθεί τα πλούσια ευρύματα από τις ανασκαφές που διενεργούνται από την Γαλλική αρχαιολογική σχολή πάνω από έναν αιώνα. Τα εκθέματα είναι σπάνιας ομορφίας και αρχαιολογικής αξίας.\nΓλυπτά, αγγεία, επιγραφές, μωσαϊκά. Ιδιαίτερα σημαντική είναι η πλούσια συλλογή του μουσείου σε γλυπτά από την πρώιμη αρχαική περίοδο μέχρι τα ρωμαικά χρόνια. Έχουν σωθεί στον αρχαιολογικό χώρου τις Δήλου και πολλές βάσεις από χάλκινα αγάλματα που δυστυχώς δεν άντεξαν τη φθορά του χρόνου. Το μουσείο διαθέτει 9 αίθουσες, όπου τα εκθέματα είναι τοποθετημένα χρονολογικά και θεματολογικά. Η Δήλος και η Ρήνεια τελούν υπό την προστασία του Υπουργείου Πολιτισμού και απαγορεύονται ο ελλιμενισμός σκαφών και η διανυκτέρευση ατόμων χωρίς ειδική άδεια.\n*Η ονομασία Ειλήθυια, κατά τον Αδ. Ι. Αδαμαντίου φαίνεται να παράγεται εκ των αρχαίων ρημάτων "ειλέω" (=στενοχωρώ, πιέζω κλπ) και του "θύω" (=στενάζω με ορμή, τρελλαίνομαι). Κατά την αρχαία παράδοση το όνομα αυτό οφείλεται σε ικετευτική κραυγή των επιτόκων: «Ελθέ!», «Ελθέ!» με την οποία και καλούσαν τη θεά σε βοήθεια.\nΑλβανία: Στην αρχαία Φοινίκη ανακαλύφθηκαν έξι σειρές θεάτρου\nΤΑ ΗΜΙΕΡΓΑ ΤΗΣ ΝΑΞΟΥ...\nΤελετή Θερινού Ηλιοστασίου 2015\nΟ Μ. Αλέξανδρος στο Λούβρο. ‘’Το βασίλειο του Μ. Αλεξάνδρου: η Αρχαία Μακεδονία’’


26-10-2021 • 17:43μμ\n«Οι γονείς μου χώρισαν όταν ήμουν 16 ετών και από τότε έκανα μεγάλο χρονικό διάστημα να ξαναδώ την μητέρα μου»\nΟ Λεωνίδας Σωπρανιδης φανέρωσε την κλίση του στα μαχητικά αθλήματα από πολύ μικρή ηλικία γεγονός το οποίο εξέλιξη ραγδαία αφού πλέον θεωρείται διεθνούς φήμης πυγμάχος.\nΟ νεαρός αθλητής βρέθηκε σήμερα καλεσμένη στην εκπομπή «Πρωινό» και μίλησε για την περιπέτεια υγείας που παραλίγο να του στοιχίσει τη ζωή σε ηλικία δύο ετών.\nΞύπνησα μετά την τρίτη μέρα σαν να μην είχα τίποτα. Οι γιατροί απόρησαν και είπαν ότι πρόκειται για θαύμα γιατί δεν υπάρχει περίπτωση ένας άνθρωπος να ζήσει φυσιολογικά μετά από τέτοιο κώμα. Με κράτησαν έξι μήνες στο νοσοκομείο. Έκτοτε ζω με ινσουλίνη», ανέφερε χαρακτηριστικά.\nΣυνέχεια αναφέρθηκε στη δύσκολη εφηβεία που πέρασε μετά τον χωρισμό των γονιών του.\n«Οι γονείς μου χώρισαν όταν ήμουν 16 ετών και από τότε έκανα μεγάλο χρονικό διάστημα να ξαναδώ την μητέρα μου. Ο πατέρας μου δούλευε με το φορτηγό, εγώ έπρεπε να προσέχω τη μικρότερη μου αδερφή… Από εκεί ξεκίνησαν όλες οι δυσκολίες πέρα από τον διαβήτη.\nΗ μητέρα μου μένει στην Κρήτη. Δεν έκανε άλλη οικογένεια. Πριν από δύο χρόνια πήγα την βρήκα στην Κρήτη, μιλήσαμε… Ό,τι και αν έχει γίνει, είναι μητέρα μου. Τα εύσημα τα δίνω στον πατέρα μου, γιατί ήταν ο άνθρωπος που με μεγάλωσε πέρα από την γιαγιά μου», επεσήμανε.


Τα 10 καλύτερα ξενοδοχεία κοντά σε: Torre di Guevara\nΤα καλύτερα ξενοδοχεία κοντά σε: Torre di Guevara, Ischia Porto\nVia Nuova Cartaromana, 80077 Ischia Porto, Ίσκια, Νήσος Ίσκια, Ιταλία\nTorre di Guevara: Διαβάστε κριτικές\n1.192 από 5.797 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Torre di Guevara\n0,6 χλμ. από Torre di Guevara\n0,9 χλμ. από Torre di Guevara\n1,5 χλμ. από Torre di Guevara\n0,5 χλμ. από Torre di Guevara\n1,3 χλμ. από Torre di Guevara\n1,0 χλμ. από Torre di Guevara\n1,4 χλμ. από Torre di Guevara\n1,6 χλμ. από Torre di Guevara\n1,7 χλμ. από Torre di Guevara\n0,3 χλμ. από Torre di Guevara\n0,8 χλμ. από Torre di Guevara\nVia A. Sogliuzzo, 2, 80077, Ίσκια, Νήσος Ίσκια, Ιταλία\n0,4 χλμ. από Torre di Guevara


Oti katsi..: Γαλακτομπούρεκο Με Ανθόνερο.... ( Κυπριώτικη Συνταγή )\nΓαλακτομπούρεκο Με Ανθόνερο.... ( Κυπριώτικη Συνταγή )\n2 κ.σ. ριζάλευρο\nΒάζουμε τα υλικά για το σιρόπι σε μία κατσαρόλα, βράζουμε για 10 λεπτά και το αφήνουμε να κρυώσει καλά. Βάζουμε το γάλα, τη ζάχαρη, τη βανίλια και το ξύσμα λεμονιού σε μια μεσαία κατσαρόλα σε χαμηλή φωτιά και αφήνουμε να ζεσταθεί καλά ανακατεύοντας συνέχεια με ένα σύρμα.\nΑνακατεύουμε καλά σε ένα μπολ τα 2 αυγά, 2 κρόκους, το σιμιγδάλι και το ριζάλευρο. Μόλις ζεσταθεί καλά το γάλα, το ρίχνουμε σιγά - σιγά στο μπολ με τα αυγά ανακατεύοντας συνέχεια. Βάζουμε το μείγμα στην ίδια κατσαρόλα σε χαμηλή φωτιά και ανακατεύουμε συνέχεια με το σύρμα μέχρι να βράσει και να πήξει.\nΚόβουμε τα φύλλα κρούστας στη μέση. Αλείφουμε με βούτυρο ένα φύλλο κρούστας καλά, βάζουμε 2 κουταλιές της σούπας στην άκρη και διπλώνουμε τις δύο άκρες προς τα μέσα. Διπλώνουμε το φύλλο σε ρολάκι και το βάζουμε σε ένα ταψί αλειμμένο με βούτυρο. Συνεχίζουμε μέχρι να τελειώσουν όλα τα φύλλα και ψήνουμε για 50 λεπτά σε προθερμασμένο φούρνο στους 180 βαθμούς στις αντιστάσεις. Βγάζουμε το γαλακτομπούρεκο από το φούρνο και όσο είναι ζεστό, ρίχνουμε το κρύο σιρόπι να πάει παντού. Αφήνουμε όλο το βράδυ να κρυώσει και να απορροφήσει το σιρόπι.\nΑναρτήθηκε από Soula στις 6:40 μ.μ.\nΕτικέτες Της Πρωτοχρονιάς\nΧοιρινό με τραγανή πέτσα . (.αλά Καλαματιανά )θα ...\nΠανεύκολη Βασιλόπιτα ....\nΠΩΣ ΕΙΝΑΙ....?? Αρκας...\nΣελίδες κοινωνικής δικτύωσης και αύρα....\nΓαλακτομπούρεκο Με Ανθόνερο.... ( Κυπριώτικη Συντα...\nΠρόβατα και Θαύματα...\n"Μουλωχτά" Sofia's Mamalinga cartooning\nΤρίχρωμη σαλάτα τούρτα ..\nCHRisTMAS GRouP THeRAPY...\nΚέικ με μπανάνα,...\nΡε Μήτσο! λίγο σεβασμό στο περιβάλλον Ρε !!!\n'Οοοολοι θα παρετε..- Thanasis Tsimperdonis\nWi - Φαι... του Ankyr..\nΑλατοθεραπεία...καθαρίζει με φυσικό τρόπο τους πνε...\nΧοιρινό με κολοκάσι, σέλινο και σάλτσα ντομάτας......\nΤο Κολοκάσι Η πατάτα των Τροπικών:....\nΚαρμπονάρα " όπως Αμερική" νόστιμη και εύκολη ......


Πάσχα με προϊόντα YOLENIS στο τραπέζι μας | Gossip-tv.gr\nΠάσχα με προϊόντα YOLENIS στο τραπέζι μας\nΜε έντονο το άρωμα της παράδοσης θα υποδεχθούμε και φέτος τη μεγαλύτερη γιορτή της Xριστιανοσύνης, το Πάσχα.\nΤα σπίτια θα πλημμυρίσουν και πάλι με όμορφες πασχαλινές ευωδιές. Τσουρέκια, πασχαλινά γλυκά, κόκκινα αυγά και πολυάριθμες πασχαλινές συνταγές θα κατακλείσουν τα μεγάλα οικογενειακά τραπέζια σε όλη την Ελλάδα!\nΗ Μεγάλη Εβδομάδα... προπομπός της ημέρας του Μεγάλου Πάσχα, μαγεύει με την κατανυκτική ατμόσφαιρα που επικρατεί και φυσικά ξεχωρίζει για τα μοναδικά έθιμα. Η εβδομάδα των Παθών αν και λιτή γαστρονομικά, λόγω της νηστείας που ακολουθείται, κρύβει μικρούς γευστικούς θησαυρούς που όλοι περιμένουμε να απολαύσουμε κατά τη διάρκειά της. Ο μοναδικός χειροποίητος χαλβάς πρωταγωνιστεί στα ελληνικά τραπέζια, συνοδευόμενος από γευστικές απολαυστικές ελιές αλλά και ξεχωριστά πατέ που γοητεύουν με την πλούσια εκρηκτική τους γεύση. Υπέροχα αλείμματα πιπεριάς, μελιτζάνας και παντζαριού συνοδεύουν ζεστό φρυγανισμένο ψωμί και δίνουν μια πιο ...απολαυστική αίσθηση στη νηστεία μας! Μπορεί η Μεγάλη Εβδομάδα να προκαλεί μια «περίεργη» διάθεση, επιφυλάσσει όμως και όμορφες μυρωδάτες, παραδοσιακές στιγμές, αφού οι προετοιμασίες για το βράδυ του Μεγάλου Σαββάτου και φυσικά της Κυριακής του Πάσχα, κορυφώνονται με το πέρασμα των ημερών. Υπέροχα, χειροποίητα, πλούσια σε άρωμα και γεύση τσουρέκια κατακτούν την πρωτιά και χαρίζουν μοναδικές γλυκές στιγμές στην ημέρα μας. Και μαζί με αυτά... έρχονται και τα μοναδικά, παραδοσιακά πασχαλινά κουλουράκια! Η ώρα του παιδιού... που η κουζίνα γεμίζει ξεχωριστά αρώματα, από τη στιγμή που πλάθονται μέχρι και το αργό ψήσιμό τους. Και φτάσαμε στην Μεγάλη Πέμπτη... όπου βρασμένα αυγά περιμένουν να τους δώσουμε το υπέροχο κόκκινο λαμπερό χρώμα τους. Το βάψιμο των κόκκινων αυγών είναι το πιο διαδεδομένο έθιμο του Πάσχα. Το βάψιμο των αβγών με κόκκινο χρώμα συμβολίζει το αίμα του Χριστού. Σύμφωνα με την παράδοση το αβγό είναι σύμβολο ζωής και όπως σπάει κατά τη διαδικασία του τσουγκρίσματος, έτσι έσπασε και ο τάφος από τον οποίο βγήκε ο Χριστός. Και έφτασε το Μεγάλο Σάββατο! Οι ετοιμασίες για το οικογενειακό τραπέζι που ακολουθεί μετά την Ανάσταση είναι στο αποκορύφωμα, με το πλέον πασχαλινό φαγητό, την παραδοσιακή μαγειρίτσα, να πρωταγωνιστεί στις κουζίνες μας. Αγαπημένη σούπα για το τραπέζι της Ανάστασης, χαρακτηρίζεται με φίνα γεύση και υπέροχα άρωμα Ελλάδας! Αναδείξτε τα υπέροχα χαρακτηριστικά της δίπλα σε ένα ποτήρι λευκό κρασί. Ιδανική επιλογή αποτελεί το BIO Λήμνος Π.Ο.Π Λήμνος "Limnos Organic Wines", o λευκός Άβδηρος "Κτήμα Βουρβουκέλη" και το Μητρόπολις Οινοποιητική Μονεμβασιάς.\nΤο τέλος λοιπό της νηστείας είναι γεγονός! Η μεγάλη ημέρα του Πάσχα που προμηνύει γέλια, χαρά και διασκέδαση κατέφθασε και είμαστε όλοι έτοιμοι να χαρούμε μοναδικές γαστρονομικές στιγμές. Το σκηνικό αλλάζει, οι σούβλες παίρνουν «φωτιά» από νωρίς το πρωί και τα τραπέζια φιλοξενούν πολυάριθμες απολαυστικές παραδοσιακές γεύσεις. Για την αρχή... Τσίπουρο Εωθινόν! Για να ανοίξει η όρεξη και να συνοδεύσει τα πρώτα τσιμπολογήματα! Σταρένια παξιμάδια με Γραβιέρα Κρήτης, λαζανόφυλλα πατάτας με πατέ λιαστής τομάτας, ακόμα και Κους Κους με λαχανικά αποτελούν μοναδικούς συντρόφους μέχρι την ώρα που το μεγάλο φαγοπότι... αρχίζει! Το αρνί κατεβαίνει από τις σούβλες, τα τραπέζια έχουν στρωθεί και τα μια πλούσια γαστρονομική εμπειρία μόλις ξεκινάει! Σαλάτες φρέσκιες με βαλσαμικό ξίδι, μανούρι ψητό, μουστάρδες για το κρέας και ποικίλα ακόμα εδέσματα κυριαρχούν. Το τσίπουρο έχει δώσει τη σειρά του σε πλούσια λευκά ή ερυθρά κρασιά. Χαρείτε το λευκό Άνεμο Παλυβού και οι λάτρεις του ερυθρού, το υπέροχο Κτήμα Μερκούρη!\nΧαρείτε και γοητεύστε τους γύρω σας με μοναδικές ελληνικές επιλογές που αρμόζουν στη μεγάλη γιορτή του Πάσχα!


Ἄκτιστον: Γέροντος Παϊσίου του Αγιορείτου. Λόγοι Β΄ Κεφάλαιο 4ον. 1)«Μη δώτε τό άγιον τοις κυσί»\nΓέροντος Παϊσίου του Αγιορείτου. Λόγοι Β΄ Κεφάλαιο 4ον. 1)«Μη δώτε τό άγιον τοις κυσί»\n«Μη δώτε τό άγιον τοις κυσί»\n- Οταν ό κόσμος σάς δίνη ρούχα άπό άρρωστους νά βάλετε πάνω στά άγια Λείψανα, γιά νά άγιασθούν, νά προσέχετε νά είναι μόνο φανελίτσες, όχι άλλα έσώρουχα. Δεν κάνει· είναι άνευλάβεια. Ό ήλιος φυσικά δεν μολύνεται, ούτε ό Θεός μολύνεται· εμείς δαιμονιζόμαστε με τήν άνευλάβεια.\nΟλα αυτά έχουν λείψει σήμερα, γι' αυτό έλειψε καί ή θεία Χάρις καί δαιμονίζονται οι άνθρωποι.\nΌσο μπορούμε, νά προσέχουμε σέ όλα. Μετά τήν Θεία Κοινωνία ή τό αντίδωρο ή τό Εύχέλαιο, καλό είναι νά σκουπίζουμε τά χέρια μας με λίγο βαμβάκι βρεγμένο μέ οινόπνευμα καί νά καίμε τό βαμβάκι. Οταν σκουπίζουμε τό Ιερό, όσα μαζεύουμε νά τά ρίχνουμε στην θάλασσα ή νά τά καίμε σέ έναν καθαρό τόπο, γιατί μπορεί νά έπεσε αντίδωρο ή μαργαρίτης.\n- Γέροντα, μιά κυρία ζήτησε νά της αγιογραφήσουμε μιά εικόνα του Αγίου Αρσενίου, γιά νά τήν βάλη στο σαλόνι της.\n- Έκεϊ θά έχη μόνον εικόνες; Δέν θά έχη καί άλλα κάδρα, φωτογραφίες κ.λπ.; Ύστερα δέν θά καπνίζουν έκεϊ μέσα; Ας τήν έχη καλύτερα σέ ένα άλλο δωμάτιο μέ τίς άλλες εικόνες σέ ένα εικονοστάσι καί έκεϊ νά προσεύχεται.\nΣέ ένα άλλο πάλι ή νοικοκυρά είχε κάνει τό εικονοστάσι της μπροστά άπό τήν σωλήνα της αποχετεύσεως. «Καλά, πώς σκέφθηκες καί έβαλες τό εικονοστάσι σου σ' αυτήν τήν θέση;», τήν ρώτησα. «Έδώ μέ αναπαύει», μοΰ λέει. Καί δέν ήταν νά πής ανατολικό τό μέρος, άλλα βορεινό!\nΠώς νά έρθη ή Χάρις μετά; «Οστις έχει, δοθήσεται αυτω, λέει ή Αγία Γραφή, καί περισσευθήσεται· οστις δε ουκ έχει, καί ο έχει άρθήσεται άπ' αύτοϋ»\nΣιγά-σιγά χάνεται ή ευλάβεια, γι' αυτό καί συμβαίνουν αυτά τά κακά πού βλέπουμε.\nΗταν μιά γυναίκα - ό Θεός νά τήν συγχώρεση, πέθανε τώρα - πού δαιμονίσθηκε, γιατί έχυσε τον αγιασμό στον νεροχύτη. Είχε λίγο αγιασμό σέ ένα μπουκαλάκι. «Ά, λέει, μπαγιάτικος είναι ό αγιασμός, ας τόν πετάξω, γιατί χρειάζομαι και το μπουκαλάκι». Έχυσε τόν αγιασμό, ξέπλυνε κιόλας το μπουκαλάκι, επειδή είχε μείνει λίγος βασιλικός μέσα. Ύστερα δαιμονίσθηκε. Έφυγε ή Χάρις, γιατί δεν μπορεί να παραμείνη ή Χάρις σε ανευλαβή άνθρωπο.\n- Αν, Γέροντα, από λάθος χύση κάποιος τόν αγιασμό;\n- Αν είχε βάλει ό ϊδιος τό μπουκάλι με τόν αγιασμό λ.χ. μέσα σέ ενα ντουλάπι και μετά από καιρό δεν πρόσεξε ότι είναι αγιασμός και τόν έχυσε, έχει μισή αμαρτία. Αν τό έβαλε άλλος και αυτός δεν ήξερε οτι είναι αγιασμός, δεν φταίει αυτός.\nΟταν ό άνθρωπος δεν εύλαβήται τα Άγια, πώς νά τον πλησίαση ή θεία Χάρις; Ή Χάρις θα πάη σ' αυτούς πού τήν τιμούν. «Μή δωτε τό άγιον τοις κυσί», λέει ή Γραφή. Άν δεν ύπάρχη ή πνευματική ευαισθησία, δεν γίνεται προκοπή.\n'Αλλού έβγαλαν τά σανίδια άπό τό Ιερό, γιά νά κάνουν μουράγιο. Σηκώθηκε φουρτούνα, πήρε και τά σανίδια και τά τσιμέντα. Και δεν καταλαβαίνουν πόση άνευλάβεια έχουν όλα αυτά!\n1. Ματθ. 7,6\n2. Ματθ. 13,12.\nΑπόσπασμα από τις σελίδες 137 -140 του βιβλίου:


Διαλέξεις | Διεπιστημονικό Κέντρο Αριστοτελικών Μελετών Α.Π.Θ.\nΑρχική » Διαλέξεις\nΔιάλεξη της Δήμητρας Σφενδόνη-Μέντζου, Προέδρου του ΔΙ.Κ.Α.Μ, στην Εναρκτήρια Τελετή του 9ου Επιστημονικού Συνεδρίου του Τμήματος Ιατρικής, ΑΠΘ, 5 Μαρτίου 2020\nΥποβλήθηκε από dikam-admin στις Δευ, 09/03/2020 - 18:04.\nΗ Πρόεδρος του Διεπιστημονικού Κέντρου Αριστοτελικών Μελετών, ΑΠΘ, Ομότιμη Καθηγήτρια Φιλοσοφίας της Επιστήμης, Δήμητρα Σφενδόνη-Μέντζου, έδωσε διάλεξη με θέμα:\nΑριστοτέλης, ο πρώτος επιστήμων Βιολόγος και η σχέση του με την Ιατρική\nως προσκεκλημένη ομιλήτρια στην Εναρκτήρια Τελετή του 9ου Επιστημονικού Συνεδρίου του Τμήματος Ιατρικής, ΑΠΘ.\nΔιαβάστε περισσότερα για Διάλεξη της Δήμητρας Σφενδόνη-Μέντζου, Προέδρου του ΔΙ.Κ.Α.Μ, στην Εναρκτήρια Τελετή του 9ου Επιστημονικού Συνεδρίου του Τμήματος Ιατρικής, ΑΠΘ, 5 Μαρτίου 2020\nΟ Πρόεδρος της Δημοκρατίας Προκόπιος Παυλόπουλος: «Ο Αριστοτέλης παγκόσμιο ορόσημο στην ανθρώπινη σκέψη», 18 Δεκεμβρίου 2019, Αμφιθέατρο του Μουσείου Ακροπόλεως\nΥποβλήθηκε από dikam-admin στις Τρί, 07/01/2020 - 15:10.\nΜέσα στις ημέρες των εορτών, ο Πρόεδρος της Δημοκρατίας, Κύριος Προκόπιος Παυλόπουλος, τίμησε με την παρουσία του την εκδήλωση που διοργανώθηκε στο Αμφιθέατρο του εμβληματικού Μουσείου Ακροπόλεως, από το Διεπιστημονικό Κέντρο Αριστοτελικών Μελετών, ΑΠΘ (ΔΙ.Κ.Α.Μ.), για την παρουσίαση των δύο τόμων, Aristotle – Contemporary Perspectives on his Thought (De Gruyter, 2018, σσ.\nΔιαβάστε περισσότερα για Ο Πρόεδρος της Δημοκρατίας Προκόπιος Παυλόπουλος: «Ο Αριστοτέλης παγκόσμιο ορόσημο στην ανθρώπινη σκέψη», 18 Δεκεμβρίου 2019, Αμφιθέατρο του Μουσείου Ακροπόλεως\nΔιάλεξη της Ομότιμης Καθηγήτριας Φιλοσοφίας της Επιστήμης και Προέδρου του Δ.Ι.Κ.Α.Μ., Δήμητρας Σφενδόνη-Μέντζου, στο Πανεπιστήμιο του Μιλάνου, 15 Φεβρουαρίου 2019\nΥποβλήθηκε από dikam-admin στις Τρί, 19/02/2019 - 21:00.\nΣτις 15 Φεβρουαρίου 2019, πραγματοποιήθηκε με επισημότητα η διάλεξη της Ομότιμης Καθηγήτριας Φιλοσοφίας της Επιστήμης και Προέδρου του «Διεπιστημονικού Κέντρου Αριστοτελικών Μελετών»,Α.Π.Θ., Δήμητρας Σφενδόνη-Μέντζου,στην κατάμεστη Sala Napoleonica του Νεοκλασικού Palazzo Greppi (του 18ου αιώνα) του Università degli Studi di Milano. Την εκδήλωση, η οποία τελούσε υπό την αιγίδα του Πανεπιστημίου του Milano και της Πρεσβείας της Ελλάδος στη Ρώμη, τίμησαν με την παρουσία τους ο Επίτιμος Πρόξενος της Ελλάδος στο Μιλάνο, κύριος Νικόλαος Σάκκαρης και ο Αντιπεριφερειάρχης Χαλκιδ\nΔιαβάστε περισσότερα για Διάλεξη της Ομότιμης Καθηγήτριας Φιλοσοφίας της Επιστήμης και Προέδρου του Δ.Ι.Κ.Α.Μ., Δήμητρας Σφενδόνη-Μέντζου, στο Πανεπιστήμιο του Μιλάνου, 15 Φεβρουαρίου 2019\n7η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Τερέζα Πεντζοπούλου-Βαλαλά: Μεταφυσική και Θεολογία στον Αριστοτέλη, 16 Ιανουαρίου 2019, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Τετ, 02/01/2019 - 13:33.\nΜΕΤΑΦΥΣΙΚΗ ΚΑΙ ΘΕΟΛΟΓΙΑ ΣΤΟΝ ΑΡΙΣΤΟΤΕΛΗ\nΔιαβάστε περισσότερα για 7η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Τερέζα Πεντζοπούλου-Βαλαλά: Μεταφυσική και Θεολογία στον Αριστοτέλη, 16 Ιανουαρίου 2019, 19:00-21:00 (Μέγαρο Μουσικής Θεσσαλονίκης)\n6η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Μυρτώ Δραγώνα-Μονάχου: Η Ιατρική στο έργο του Αριστοτέλη και η σύγχρονη Βιοηθική, 19 Δεκεμβρίου 2018, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Παρ, 14/12/2018 - 17:09.\nΗ ΙΑΤΡΙΚΗ ΣΤΟ ΕΡΓΟ ΤΟΥ ΑΡΙΣΤΟΤΕΛΗ ΚΑΙ Η ΣΥΓΧΡΟΝΗ ΒΙΟΗΘΙΚΗ\nΤην εκδήλωση θα κοσμήσει\nμε Χριστουγεννιάτικα τραγούδια από όλον τον κόσμο\nΔιαβάστε περισσότερα για 6η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Μυρτώ Δραγώνα-Μονάχου: Η Ιατρική στο έργο του Αριστοτέλη και η σύγχρονη Βιοηθική, 19 Δεκεμβρίου 2018, 19:00-21:00 (Μέγαρο Μουσικής Θεσσαλονίκης)\n5η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Βασίλης Κάλφας: Ο Κόσμος του Αριστοτέλη, 5 Δεκεμβρίου 2018, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Πέμ, 29/11/2018 - 13:24.\nΟ ΚΟΣΜΟΣ ΤΟΥ ΑΡΙΣΤΟΤΕΛΗ\nΠρώτος κύκλος διαλέξεων για τον Μακεδόνα φιλόσοφο\nΣυντονίστρια της ενότητας:\nΠρόεδρος του Διεπιστημονικού Κέντρου Αριστοτελικών Μελετών, Α.Π.Θ.\nΔιαβάστε περισσότερα για 5η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Βασίλης Κάλφας: Ο Κόσμος του Αριστοτέλη, 5 Δεκεμβρίου 2018, 19:00-21:00 (Μέγαρο Μουσικής Θεσσαλονίκης)\n4η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Θεοδόσιος Τάσιος: Η Μετεωρολογία στα Μετεωρολογικά του Αριστοτέλη, 27 Νοεμβρίου 2018, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Τετ, 21/11/2018 - 13:00.\nΗ ΜΕΤΕΩΡΟΛΟΓΙΑ ΣΤΑ ΜΕΤΕΩΡΟΛΟΓΙΚΑ ΤΟΥ ΑΡΙΣΤΟΤΕΛΗ\nΔιαβάστε περισσότερα για 4η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Θεοδόσιος Τάσιος: Η Μετεωρολογία στα Μετεωρολογικά του Αριστοτέλη, 27 Νοεμβρίου 2018, 19:00-21:00 (Μέγαρο Μουσικής Θεσσαλονίκης)\n3η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Γιώργος Κοντογιώργης: Ο Αριστοτέλης, η δημοκρατία και οι μεθερμηνείες της νεοτερικότητας, 14 Νοεμβρίου 2018, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Πέμ, 08/11/2018 - 14:12.\nΟ ΑΡΙΣΤΟΤΕΛΗΣ, Η ΔΗΜΟΚΡΑΤΙΑ ΚΑΙ ΟΙ ΜΕΘΕΡΜΗΝΕΙΕΣ ΤΗΣ ΝΕΟΤΕΡΙΚΟΤΗΤΑΣ\nΔιαβάστε περισσότερα για 3η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Γιώργος Κοντογιώργης: Ο Αριστοτέλης, η δημοκρατία και οι μεθερμηνείες της νεοτερικότητας, 14 Νοεμβρίου 2018, 19:00-21:00 (Μέγαρο Μουσικής Θεσσαλονίκης)\n2η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Λάμπρος Κουλουμπαρίτσης: Προοπτικές αναβάθμισης της ηθικής του Αριστοτέλη στη σύγχρονη Παγκοσμιοποίηση, 31 Οκτωβρίου 2018, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Τετ, 24/10/2018 - 16:32.\nΠΡΟΟΠΤΙΚΕΣ ΑΝΑΒΑΘΜΙΣΗΣ ΤΗΣ ΗΘΙΚΗΣ ΤΟΥ ΑΡΙΣΤΟΤΕΛΗ ΣΤΗ ΣΥΓΧΡΟΝΗ ΠΑΓΚΟΣΜΙΟΠΟΙΗΣΗ\nΔιαβάστε περισσότερα για 2η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Λάμπρος Κουλουμπαρίτσης: Προοπτικές αναβάθμισης της ηθικής του Αριστοτέλη στη σύγχρονη Παγκοσμιοποίηση, 31 Οκτωβρίου 2018, 19:00-21:00 (Μέγαρο Μουσικής Θεσσαλονίκης)\n1η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Ζαχαρίας Σκούρας: Οι αντιλήψεις του Αριστοτέλη για τη ζωή και οι προεκτάσεις στο σήμερα, 10 Οκτωβρίου 2018, 19:00-21:00 (Μέγαρο Μουσικής Θεσσαλονίκης)\nΥποβλήθηκε από dikam-admin στις Τρί, 09/10/2018 - 13:46.\nΟΙ ΑΝΤΙΛΗΨΕΙΣ ΤΟΥ ΑΡΙΣΤΟΤΕΛΗ ΓΙΑ ΤΗ ΖΩΗ ΚΑΙ ΟΙ ΠΡΟΕΚΤΑΣΕΙΣ ΣΤΟ ΣΗΜΕΡΑ\nΔιαβάστε περισσότερα για 1η Διάλεξη του ΚΥΚΛΟΥ "Ο ΑΡΙΣΤΟΤΕΛΗΣ ΣΗΜΕΡΑ". Ζαχαρίας Σκούρας: Οι αντιλήψεις του Αριστοτέλη για τη ζωή και οι προεκτάσεις στο σήμερα, 10 Οκτωβρίου 2018, 19:00-21:00 (Μέγαρο Μουσικής Θεσσαλονίκης)\nTotal Visitors: 2344195